Faktor | Sud u Beogradu ukinuo presudu Krstoviću za silovanje počinjeno u Kalinoviku 1992. godine\n01.02.2022. / 12:06\nApelacioni sud u Beogradu ukinuo je prvostepenu presudu Višeg suda kojom je Dalibor Krstović, nekadašnji pripadnik Vojske Republike Srspke (VRS) osuđen na devet godina zatvora zbog silovanja počinjenog 1992. godine u Kalinoviku te je predmet vraćen beogradskom Višem sudu na ponovno suđenje.\nOdjeljenje za ratne zločine Apelacionog suda u Beogradu je uvažilo žalbu Krstovićevog branioca te ukinulo presudu zbog bitne povrede odredaba krivičnog postupka. U žalbi je navedeno da je prvostepeni sud pogriješio kada je okrivljenog oglasio krivim za radnje preduzete nakon silovanja oštećene, a koje mu nisu stavljene na teret optužnicom.\n- Branilac okrivljenog osnovano u žalbi ukazuje da je prvostepeni sud izveo niz dokaza upoznavanjem sa sadržinom zapisnika o iskazima većeg broja svedoka, a da ispitivanju svjedoka u istražnom postupku koji je vođen pred Tužilaštvom BiH, nisu prisustvovali okrivljeni i njegov branilac na koji način je okrivljeni bio onemogućen da vrši unakrsno ispitivanje svjedoka - navodi se u saopćenju Apelacionog suda u Beogradu.\nPrvostepenom presudom iz maja 2021. godine, Krstović je osuđen na devet godina zatvora zbog zločina protiv civilnog stanovništva, odnsono što je na teritoriji opštine Kalinovik, neutvrđenog dana tokom augusta 1992. kao pripadnik VRS-a silovao ženu bošnjačke nacionalnosti.\nPresudom je utvrđeno da je Krstović došao u osnovnu školu Miladin Radojević u Kalinoviku, gde su se nalazili zarobljeni civili bošnjačke nacionalnosti, silovao oštećenu i također dozvolio vojniku koji je bio sa njim da je siluje.\nIstom presudom oštećena je radi ostvarivanja svog imovinsko-pravnog zahtjeva upućena na parnicu.\nOptužnicu protiv Krstovića je 2017. podiglo Tužilaštvo BiH, a kasnije je njegov predmet preuzelo pravosuđe u Srbiji, piše Birn.\nDalibor KrstovićKalinovikratni zločinisilovanjeSud u Beogradu\nU Federaciji BiH 227.544 potvrđena slučaja COVID-19, preminulo 8.066 osoba


Još jedan „Obrok od srca“ Udruženja „Ujedinjeni za Lazarevac“ - GEM info1\nJoš jedan „Obrok od srca“ Udruženja „Ujedinjeni za Lazarevac“\nNakon uspešne akcije „Obrok od srca“, koju je na platou kod Rudarske česme, uoči Pravoslavne Nove godine sprovelo Udruženje građana „Ujedinjeni za Lazarevac“, a na inicijativu sugrađanki Ane Marije Živanović i Dajane Raškaj, ista akcija sprovedena je u Mesnoj zajednici Šopić. Korisnicima socijalne pomoći deljeni su paketi osnovnih životnih namirnica, ali i posni topli obroci. I ova akcija je prošla zapaženo, pa organizatori najavljuju slične u bliskoj budućnosti, zahvaljujući humanim ljudima.\nHumanitarna akcija „Obrok od srca“ organizovala se u više gradova u Srbiji, a na inicijativu sugrađanki Dajane Raškaj i Ane Marije Živanović, sprovedena je 13. januara ispred Rudarske česme u Lazarevcu, uz podršku Udruženja građana „Ujedinjeni za Lazarevac“, čije su članice u međuvremenu postale.\nOvo udruženje došlo je na ideju da se održi još jedna akcija, ovaj put u Šopiću. Sugrađanima sa lošijom ekonomskom situacijom i korisnicima socijalne pomoći deljeni su artikli osnovnih životnih namirnica i posni topli obroci. I ova akcija izazvala je veliko interesovanje i pored nešto hladnijeg vremena, a sprovedena je uz pomoć humanih ljudi, rekao je predsednik udruženja Miodrag Milićević.\nOrganizovanjem akcije „Obrok od srca“ imamo priliku da pomognemo najugroženijim porodicama, izjavila je Dajana Raškaj i naglasila da bi ovi događaju trebalo da se organizuju više puta tokom godine.\nUdruženju „Ujedinjeni za Lazarevac“ i humanim ljudima na namirnicama se zahvalio Miroslav Đorđević iz Šopića.\n„Ujedinjeni za Lazarevac“ nastavljaju svoje humane misije i tokom ove godine. U martu ih očekuje još jedno sprovođenje akcije dobrovoljnog davalaštva krvi, kada će doboti priznanje Zavoda za transfuziju krvi Srbije, kao jedna od najuspešnijih organizacija koja se bavi dobrovoljnim davalaštvom krvi.


PARKIC: Nakon oslobadjajuce presude generalu Perisicu u Hagu\nJos jedna presuda suda u Hagu izazvala je dijametralno razlicite reakcije. Jos jednom je ovaj sud za jedne - sud pravde, za druge - sud nepravde, za trece - politicki sud, za cetvrte...\nBilo kako bilo, sud je oslobodio jednog od najvise rangiranih generala vojske Srbije tokom ratova na prostoru bivse Jugoslavije. Prva reakcija - otkud sada to? Sta sa svim prethodnim odlukama i osudama generalima vojske Srbije i vojski RS i SK u kontekstu obrazlozenja ove presude? Ima li , i koliko, to veze sa nekim prethodnim odlukama suda, posebno oslobadjajuce odluke generalima Gotovini i Makracu? Ima li ova odluka veze sa nekim sumnjama i kontraverzama vezanim za odnose ovog generala sa nekim americkim diplomatama?\nMozda je najbolje procitati prvu reakciju Natase Kondic, koja se cini umjerenom i trezvenom.\nNataša Kandić, osnivačica Fonda za humanitarno pravo, kaže za e-novine da je "presuda u slučaju Perišić potpuno u skladu sa presudom Međunarodnog suda pravde u slučaju tužbe Bosne i Hercegovine protiv Srbije".\n"Tu je Srbija jedino odgovorna za kršenje Konvencije protiv genocida. Što se tiče de jure i de facto kontrole, utvrđeno je da Srbija nije imala kontrolu nad snagama Vojske Republike Srpske, i u tom smislu je bilo očekivano da ova presuda, naročito posle presude hrvatskim generalima Gotovini i Markaču, bude oslobađajuća. Zato što sledi taj standard koji je doneo Međunarodni sud pravde. Znači, nema odgovornosti Srbije, pa ni načelnika Generalštaba, odnosno oficira JNA", kaže Nataša Kandić.\nPrilikom prvostepenog izjašnjavanja, septembra 2011, kada je Perišiću izrečena kazna od 27 godina zatvora, mišljenje je izdvojio sudija Bakone Džastis Moloto, konstatujući da je za nesporno utvrđivanje krivice neophodno dokazati da je pomoć koju je VRS dobijala od Srbije bila usmerena na činjenje ratnih zločina. Odbrana je, tražeći da se Perišić oslobodi, ili da mu bude izrečena razumnija kazna, isticala to da je neophodno utvrditi "znatan uticaj" pomoći na ohrabrivanje ili moralno podržavanje činjenja zločina.\nTužilaštvo je, pak, odgovorilo da je pomoć koju je pružao VRS imala znatan uticaj na činjenje zločina u Srebrenici i Sarajevu, budući da je VRS zavisila u velikoj meri od pomoći koju je obezbeđivao Perišić. Sam Perišić tvrdio je u žalbenoj raspravi da "nije zabranjeno vođenje rata", pozivajući članove drugostepenog veća da "razmisle o posledicama konačne presude u njegovom slučaju o tome kako će ona uticati na čelne ljude vojski koje i danas pomažu vojske drugih država u vođenju ratova".\n"Nijednom presudom dosad nije utvrđeno da je Srbija davala pomoć za činjenje ratnih zločina. Presuda Međunarodnog suda pravde (o tome da Srbija nije učinila sve da spreči genocid, prim. aut.) znači odgovornost za nečinjenje, a ne za direktno učešće u ratnim zločinima. Presuda sledi trend da Srbija nije direktno odgovorna za genocid u Srebrenici, a agresija nije predmet o kojem je raspravljao Haški tribunal", ističe Nataša Kandić.\nOna ocenjuje da presuda "isključivo ima veze sa uspostavljenim standardima u procesu protiv hrvatskih generala", te da će u Srbiji " biti pozdravljena i da će malo relaksirati negativan odnos prema Tribunalu".


PressReader - 24 Sata (Serbia): 2016-09-15 - Fakulteti odraše studente taksama\nFakulteti odraše studente taksama\nPrijave ispita, naknadne prijave, uverenja, poništavanje ispita... samo su neke od taksa koje fakulteti naplaćuju studentima, a mogu koštati i do 22.000 dinara godišnje.\n24 Sata (Serbia) - 2016-09-15 - НАСЛОВНА СТРАНА - Ekipa “24 sata”\nPrijave ispita, naknadne prijave, uverenja... samo su neke od taksa koje fakulteti naplaćuju studentima, a mogu koštati i do 22.000 dinara godišnje.\nSKUPO - Studenti se žale na enormno visoke takse koje im nameću fakulteti. Tako godišnje na Univerzitetu u Beogradu moraju da daju u proseku i do 200 evra kada se saberu sve takse, ne računajući školarinu, knjige i druge troškove...\nPrve dve prijave ispita se ne naplaćuju po preporuci Ministarstva prosvete, ali sve ostale su paprene, čak i do 1.000 dinara po ispitu.\n- Cena od 1.000 dinara za treću prijavu je previsoka, posebno za nas koji smo na samofinansiranju. Ipak, i to je bolje nego ranije, kada su se prve dve prijave plaćale 600 dinara, a treća 1.100 - kaže Milena Atanacković.\nAko se ispiti ne prijave na vreme, na regularnu cenu se dodaje 1.000 dinara, a na Pravnom fakultetu čak 2.000.\n- Studiranje na Filološkom fakultetu je, recimo, jeftinije u odnosu na druge fakultete. Ipak, ako odustanemo od polaganja, imamo pravo da poništimo ispit samo jednom, i to se plaća 1.500 dinara, a to se retko gde naplaćuje - kaže Marija Jevremović.\nMinimalan trošak za takse, prijave i overe u Novom Sadu je oko 8.000 dinara za godinu dana. Na skoro svim fakultetima samo za upis godine je potrebno oko 5.000 dinara. Overe semestra su 1.000 do 2.300, a prijave ispita od 176 do 500 dinara.\nStudentski pokret Novi Sad je pokrenuo peticiju kojom zahteva od fakulteta da prestanu s dodatnom naplatom redovnih usluga.\n- Zahtevamo ukidanje naplate upisa u narednu školsku godinu, overe semestra, prijave ispita... Do sada smo prikupili oko 2.000 potpisa\n- kaže Vesna Vojvodić iz Studentskog pokreta.\nNi studenti u Nišu nisu pošteđeni nameta. Tako studenti medicine za propuštenu nedelju nastave plaćaju 1.500 dinara, a studenti Filozofskog fakulteta koji bi da overe semestar bez potpisa profesora svaki potpis plaćaju 4.000 dinara.\nStudentski pokret Novi Sad pokrenuo je peticiju za ukidanje dodatne naplate redovnih usluga


Tag / Albanci / Vesti online\nTV Puls: Pretučen Srbin iz Novog Brda\nSrbina iz novobrdskog sela Prekovce na KiM Srđana Ivkovića (1970) pretukla su sinoć dvojica Albanaca iz obližnjeg sela Mandalak, od kojih je jedan u bekstvu, javila je TV Puls.\nKosovski predsednik Hašim Tači rekao je danas da je "nezaustavljivo posvećen", kako tvrdi, korekciji nepravde prema Preševskoj dolini i Albancima.\nSSP predstavila Deklaraciju o pomirenju Srba i Albanaca\nStranka Slobode i pravde (SSP) predstavila je danas Deklaraciju o pomirenju srpskog i albanskog naroda u kojoj su izneti predlozi za, kako je navedeno, rešavanje životnih problema svih građana na...\nVulin o vojnim vežbama u Hrvatskoj: Za šta obučavaju Šiptare?\nMinistar odbrane Aleksandar Vulin ocenom da se obnavlja hrvatsko-albansko bratstvo po oružju komentarisao je međunarodnu vojnu vežbu koja se ovih dana održava u Hrvatskoj, a gde su s odbrambenim...\nSkandalozna izjava Veseljija: Albanci proterani iz Niša naselili Prištinu\nPredsednik skupštine samoproklamovanog Kosova Kadri Veselji posetio je u četvrtak lokaciju na kojoj će biti izgrađen „Memorijal progona Albanaca od strane srpskih snaga“.\nVulin: Potrebna je čvrsta granica između nas i Šiptara\nMinistar odbrane Aleksandar Vulin kaže da se zalaže za što hitnije razgraničenje s Albancima, jer ćemo, dodaje, samo tako moći da nastavimo da se bavimo sobom i svojim narodom.\nProtest ispred Bundestaga: Albanci protiv promene granica na Kosovu (FOTO)\nVučić: Ideja Albanaca bila - izbaciti Srbiju sa KiM\nĐilas: Rešenje za Kosovo je pomirenje dva naroda\nLider Saveza za Srbiju i predsednik novoformirane Stranke slobode i pravde, Dragan Đilas ponovio je stav da, kada je reč o pitanju Kosova, rešenje nije "razgraničenje, već pomirenje".\nMinistarstvo spoljnih poslova Rusije ukazalo je na to da se intenziviraju napori da se integrišu oblasti naseljene Albancima na Balkanu.\nVučić: Albanci bez kompromisa sa Srbijom nemaju ništa, pritisci ne pomažu\nAlbanci moraju da znaju da bez kompromisa sa Srbijom nikada neće imati ništa, poručio je danas predsednik Srbije Aleksandar Vučić.\nSputnjik, Vestionline 1 komentar\nHaradinaj: Nisam poklonio teritoriju Crnoj Gori\nKosovski premijer Ramuš Haradinaj ponovio je danas da neće dozvoliti da bilo ko dotakne granice teritorije Kosova, niti njegovu podelu, prenela je prištinska "Gazeta ekspres".


Nakon konferencije za novinare, u izjavi za Radio-televiziju Vojvodine (novinar Nenad Jovićević), Radojević je precizirao: „Ovako su građani možda u zabludi. Čitaju privatne, nezavisne, pod navodnicima, slobodne medije a s druge strane su finansirani iz budžeta. Pitam da li su možda ti slobodni, nezavisni mediji instruisani od prethodnih vlasti s obzirom da su dobijali značajna sredstva od lokalne vlasti iz budžeta“. Podsetimo, u budžetu opštine za 2012. godinu prethodna vlast predvidela je 3 miliona dinara za lokalno informisanje, a nova vlast je taj iznos povećala na 4,5 miliona dinara prilikom rebalansa budžeta. Ranijih godina za lokalno informisanje bilo je predviđeno od 2,5 do 3 miliona dinara. Druge opštine koje imaju približan broj stanovnika i medija, za lokalno informisanje opredeljuju mnogo više novca.\nKnezi: Medijska koalicija je neinformisana\nNa saopštenje Medijske koalicije 1. decembra reagovao je Peter Knezi, predsednik Skupštine opštine Bečej, doduše „nezvanično“, u jednoj grupi na Fejsbuku: „Mogu da se šokiraju koliko god žele, mislim da su oni duboko neinformisani. Bečej nije država, nego lokalna samouprava, koja ima određene obaveze na tu temu u Zakonu o lokalnoj samoupravi, koje ’slobodni mediji’ ne poštuju. Inače, ako se privatizuje RTS i čuveni RTV, i lokalna samouprava će da to učini. Samo Vas gledamo, Medijska koalicijo! Hrabro, samo počnite sa RTS i RTV!“\nNa portalu građanske Vojvodine „Autonomija“ (izdavač je Nezavisno društvo novinara Vojvodine) je u utorak (4. decembra) objavljen tekst o Knezijevom Fejsbuk sačinjeniju i o medijskoj situaciji u Bečeju (hronologija događaja: izjava predsednika opštine Bečej o tome da će lokalna vlast da osnuje svoje medije, reakcija Medijske koalicije i komentar Knezija na Fejsbuku), naslovljen „Lokalni moćnik pokazao se u pravom ’svetlu’. “\nNa najavu da će bečejska vlast da osnuje sopstvene medije, 1. decembra reagovala je Medijska koalicija, koju čine Asocijacija nezavisnih elektronskih medija, Nezavisno udruženje novinara Srbije, Udruženje novinara Srbije, Nezavisno društvo novinara Vojvodine i Lokal pres.\nNajava da će opština Bečej najverovatnije osnovati „sopstvene medije“ je u suprotnosti sa Medijskom strategijom koju je Vlada Srbije usvojila prošlog septembra, kao i najavama Ministarstva kulture i informisanja da će se država ubrzano povući iz vlasništva nad medijima, navodi se u saopštenju Medijske koalicije. Novinarska udruženja i medijske asocijacije su podsetili da Medijska strategija predviđa da osnivač javnih glasila ne može biti ni neposredno, ni posredno država, teritorijalna autonomija, lokalna samouprava, kao ni ustanova, preduzeće i drugo pravno lice koje je u celini ili delimično u državnoj svojini ili koje se u celini ili pretežnim delom finansira iz javnih prihoda. „Nadamo se da izjava predsednika bečejske opštine ukazuje na njegovu neinformisanost i nekompetentnost, odnosno da nije najava nove medijske politike u lokalnim samoupravama“, piše u saopštenju.\nViše iz ove kategorije « Šta nam se desilo 2012. godine? - Polugodište snega, erupcije i izbora\tSaopštenje Medijske koalicije: Predlog zakona u suprotnosti sa Medijskom strategijom »


Trgovinski rat i sankcije protiv Rusije mogu da traju još šest godina - Sputnjik Srbija\n10:19 30 Mart 2020\n11:58 20.09.2018 (osveženo 12:13 20.09.2018) Preuzmite kraći link\n„Svima je jasno da početak ovog šestogodišnjeg ciklusa u ruskoj ekonomiji neće biti jednostavan. Moramo uzimati u obzir situaciju na tržištu sirovina i finansija, kao i moguće proširenje trgovinskih ratova i jačanja protekcionizma i pritiska sankcijama“, rekao je Medvedev.\nPrema njegovim rečima, Rusija će voditi svoju ekonomsku politiku kako bi se sigurno razvijala čak i u tako nepovoljnim uslovima, ali i kako bi se obezbedilo stabilno povećanje standarda.\nDanas se u austrijskom Salcburgu održava neformalni samit šefova država i vlada 28 država Evropske unije. Pretpostavlja se da će na sastancima predstavnika EU premijerka Velike Britanije Tereza Mej govoriti o „slučaju Skripalj“ i čak o mogućim novim sankcijama. Međutim, neimenovani izvor je saopštio da ona neće moliti lidere država-članica EU da uvedu nove sankcije Rusije zbog „slučaja Skripalj“.


Audi A6 upečatljivog avangardnog dizajna | Tech Lifestyle\nPočetna Privatni korisnici Audi A6 upečatljivog avangardnog dizajna\nAudi A6 upečatljivog avangardnog dizajna\nSa novim modelom A6, Audi predstavlja osmu generaciju svoje uspešne limuzine. Ovaj model, koji je opremljen vrhunskom tehnologijom a opet je u isto vreme i veoma elegantan, uvodi brojne inovacije u svoj segment i svestraniji je nego ikad. Sa zategnutim površinama, jasnim ivicama i upečatljivim linijama, A6 odiše sportskom elegancijom, sa vrhunskom tehnologijom i premijum kvalitetom. Unutrašnjost ovog automobila se fokusira na potpuno digitalni operativni sistem koji ga čini trendseterom u svom segmentu.\nPrethodni članakStilizovane zveri – Lenovo Legion\nSledeći članakBudućnost mobilnog plaćanja u Srbiji – šta će banke učiniti?


"Gori Morava" i lane najčitanija u Ćupriji\nTanjug 17. januara 2021. 11:59\nĆUPRIJA – Roman „Gori Morava“, književnika i akademika Dragoslava Mihailovića, rođenog u ovom gradu, i prošle godine bila je najčitanija knjiga u Nardnoj biblioteci „Dušan Matić“ u Ćupriji, saopštila je biblioteka.\nPo izvornosti i emotivnoj energiji, ovo je možda najsnažnije delo pisca koji je srpskoj književnosti podario romane: „Kad su cevetale tikve“, „Petrijin venac, „Čizmasi“, ocenjuju u biblioteci.\n„Gori Morava“, priča o detinjstvu junaka Stevana, u srpskoj varošici na Moravi 30-ih godina 20. veka, zapravo je piščeva gorka ispovest o njegovoj mladosti u kojoj kroz nezaboravne dijaloge oživljava likove rodbine i prijatelja, a opus opraštanja od oca na samrti spada u najbolje strane srpske savremene proze, ocenjuju književni kritičari.\n„Gori Morava“ je i 2019.godine bila najčitanija knjiga u Narodnoj biblioteci u Ćupriji.\nJesenas, u Ćupriji, Mihailović je na zgradi, na ulazu iz pravca Jagodine, dobio mural, rad umetnice iz Paraćina Marije Radosavljević – Komarac, po konkursu Ustanove kuture iz Ćuprije, po motovi romana „Kad su cvetale tikve“.


OŠTETIO BUDžET RS ZA 3,5 MILIONA MARAKA Kako je direktor iz Dervente “hvatao krivine” :: Semberija INFO ::\nOŠTETIO BUDžET RS ZA 3,5 MILIONA MARAKA Kako je direktor iz Dervente “hvatao krivine”\nPolicija u Doboju podnijela je krivičnu prijavu protiv generalnog direktora firme “Unis“ iz Dervente Mileta Georgievskog, zbog sumnje da je oštetio budžet Republike Srpske i vanbudžetske fondove za 3.574.617,39 KM.\nIz policije su naveli da postoji sumnja da je Georgievski od početka januara 2014. do kraja decembra 2015. prekršilo zakon i pravila poslovanja u odnosu na raspolaganje, korištenje i upravljanje imovinom, te izbjegao poslovanje preko blokiranih žiro-računa po rješenjima Poreske uprave RS o prinudnoj naplati.\nOn je usmjeravao uplate gotovog novca na blagajnu, te odobrio njihovo korištenje u druge svrhe, a ne za plaćanje prioritetnih poreskih obaveza, saopšteno je iz Policijske uprave Doboj uz navođenje inicijala prijavljenog.\nTakođe, za isplaćene neto plate u toku 2014. i 2015. godine, izbjegao je da prijavi poreske obaveze i plaćanje preko blokiranih žiro-računa, te je određena plaćanja vršio putem ugovora o asignaciji s drugim privrednim društvima.\nNavedenim radnjama on je, navode u policiji, prouzrokovao nesposobnost preduzeća da pravovremeno plaća dospjele poreske obaveze.


Najstariji sugrađani u kupovinu od sada subotom ujutru, a ne nedeljom - www.lobi-info.rs\nMarija K. 3. aprila 2020., 15:40 3.2k Views\nKrizni štab doneo je mere za vikend koji je pred nama, a sve u skladu sa najnovijim odlukama i merama Vlade Srbije kojima se uvodi policijski čas od subote u 13.00 časova pa sve do ponedeljka u 05.00 časova ujutru.\nPrema najnovijim informacijama, promenjeno je vreme tokom kog najstariji sugrađani, preko 65 godina, mogu da napuste svoje domove radi nabavke.\nPošto je određeno da trgovinski objekti neće raditi nedeljom, sugrađani preko 65 godina sada će kupovinu moći da obave subotom ujutru, a ne nedeljom kako je bio slučaj do sada.\nDakle, najstariji sugrađani snabdevaće se subotom u periodu od 04.00 do 07.00 časova ujutru\nOvakav potez obezbediće da trgovinske radnje ne rade nedeljom, i da njihovi zaposleni takođe ostanu u svojim domovima čime će kretanje biti smanjeno na minimum tokom vikenda.\nNapominjemo, samo će sugrađanima preko 65 godina u ovom periodu biti omogućena kupovina.\nPrethodna objava U poslednjih 24 časa još 8 građana Srbije izgubilo bitku sa korona virusom\nSledeća objava Kako će država isplatiti tri minimalca


EU ministri: Jača saradnja sa Zapadnim Balkanom u migracijama i bezbednosti\nJun 05, 2020 19:43\nSavet ministara unutrašnjih poslova EU pozvao je na jačanje saradnje sa partnerima sa Zapadnog Balkana u oblasti migracija i bezbednosti.\nU zaključcima usvojenim na sastanku Saveta EU ministri su naglasili potrebu kontinuirane evropske podrške zemljama Zapadnog Balkana u uspostavljanju efikasnije migracione politike i upravljanju granicama, poboljšnju sisteme azila u regionu i saradnji na readmisiji.\nZemlje članice su pozvane da sa partnerima na Zapadnom Balkanu rade na efikasnijoj borba protiv organizovanog kriminala, terorizma i nasilnog ekstremizma kao i da pomognu regionu u suprotstavljanju širenja dezinformacija i lažnih vesti kao i u odgovoru na moguće sajber napade i hibridne pretnje.\nU zaključcima Saveta ministra unutrašnjih poslova EU27 fokus je stavljen na jačanje operativne saradnje između Zapadnog Balkana i EU, posebno kada je reč o razmeni informacija i saradnje sa agencijama EU.\nZaključci takođe zahtevaju razmišljanje o razvoju novih platformi za saradnju u oblasti bezbednosti koje bi bile zasnovane na postojećim platformama poput elektronske identifikacije tražilaca azila, što bi omogućilo bolju razmenu informacija u regionu.\nMinistri unutrašnjih poslova EU založili su se za dalje poboljšanje operativnih rezultata između država članica EU i partnera sa Zapadnog Balkana na osnovama razmene informacija i relevantnih podataka o glavnim slučajevima prekograničnih kriminalnih aktivnosti, u skladu sa odredbama za zaštitu podataka.\nZatraženo je i pojačano učešće partnera sa Zapadnog Balkana u operativnim akcijama EU, uključujući i učešće u zajedničkim istražnim timovima i grupama kao što su policijske istražne jedinice, carinske vlasti, kancelarije za povraćaj imovine, jedinice za finansijsku istragu, granične operacije.\nOd Evropske komisije zatraženo je da intenzivira napore u obezbeđivanju administrativnih uslova za jačanje operativne saradnje između zemlja Zapadnog Balkana i Evropske agencija za graničnu i obalnu stražu.\nIstovremeno, od Komisije se traži da nastavi sa ocenom saradnje i napretka partnera sa Zapadnog Balkana u oblasti migracija i bezbednosti kao i da sa regionom radi na proceni mere i mehanizme koji se trenutno primenjuju, ali i pronalaženju novih resursa, za rešavanje problema migracija i bezbednosti.\nMinistri unutrašnjih poslova EU očekuju da Evropska komisija nastavi da sarađuje i podržava partnere sa Zapadnog Balkana u primeni Zajedničkog akcionog plana za borbu protiv terorizma za Zapadni Balkan i povezanih šest bilateralnih aranžmana.\nPromocija pravovremene razmene informacija i jačanje kapacitete za rešavanje bezbednosnih izazova, kao što je unapređenje sajber bezbednosti i otpornosti na hibridne pretnje, ali i suzbijanje radikalizacije i ekstremizma, takođe su deo zaključaka Saveta EU koji se odnose na saradnju za Zapadnim Balkanom.\nEvropska komisija nabavlja vakcinu od Moderne 25\n„Uniper“: SAD nastavljaju da podrivaju gasovod „Severni tok 2“ 29\nLajen: Prve dozvole za vakcinu u drugoj polovini decembra 29


Transparency international u BIH (TI BIH) započeo je monitoring predizbornog perioda u Bosni i Hercegovini koji je pokazao da su brojni kandidati na predstojećim izborima već počeli otvoreno zloupotrebljavati javne resurse i funkcije za političku promociju. Jedan od najnovijih primjera dolazi iz Visokog gdje su povodom početka nove školske godine prvačićima dijeljeni pokloni, čestitke i rasporeda časova sa likom gradonačelnice Amre Babić koja je ponovo kandidat za tu funkciju. Darovi su podijeljeni za 423 prvačića u šest osnovnih škola.\nNa fotografiji koja je objavljena u medijima vidi se da se pored slike aktuelne gradonačelnice nalazi i logo Grada Visoko jer su sredstva za ovu namjenu izdvojena iz gradskog budžeta. Propisima koji regulišu izbornu kampanju i finansiranje stranaka nije dozvoljeno finansiranje izbornih kampanja od strane javnih institucija i preduzeća, a nije im dozvoljeno ni da promovišu bilo kojeg kandidata. Ipak u ovom slučaju je očigledno da gradonačelnica koristi javnu funkciju i javne resurse za vlastitu promociju u izbornoj kampanji, a vijest o tome objavljena je i na službenoj web stranici Grada Visoko.\nTakođe, prvog dana nove školske godine više javnih funkcionera koji su i kandidati na predstojećim izborima, koristili su djecu za vlastitu promociji, a objavljene fotografije u medijima pokazuju da neki od njih nisu ni postupali po zdravstvenim propisima za vrijeme epidemije. TI BiH se zbog ove prakse obratio nadležnim institucijama da preispitaju da li su u pomenutim slučajevima narušena prava djece i prekršeni propisi koji se odnose na zabranu političkog djelovanja u školama.


SIVA EKONOMIJA ALKOHOLA CVETA: 80 odsto pića koje pijemo je nelegalno, Srbija gubi 100 miliona evra godišnje!\nSiva ekonomija je gorući problem u industriji žestokih pića, Foto: Filip Plavčić, Profimedia, Ilustracija/Espreso.rs\nOvaj alarmantan podatak iznela je Grupacija uvoznika i distributera alkoholnih pića\nObjavljeno: 18.12.2018. 18:00h\nOvaj alarmantan podatak iznela je Grupacija uvoznika i distributera alkoholnih pića, navodeći da je siva ekonomija gorući problem u industriji žestokih destilata.\n- Naša odgovornost je u ovom segmentu jako velika zato što nelegalni promet alkoholnim pićima značajno ugrožava i život i zdravlje potrošača - ukazuje Miloš Ilić, predsednik Grupacije uvoznika i distributera alkoholnih pića u Privrednoj komori Srbije.\nIlić navodi da su pripremili plan aktivnosti inspekcijskih službi u borbi protiv sive ekonomije u oblasti alkohola.\n- Sledimo dobru praksu hodograma u industriji duvana, tekstila kao i u industriji kafe i želimo da i naš hodogram postane deo nacionalnog plana za borbu protiv sive ekonomije - kaže Miloš Ilić.\nPrema njegovim rečima, doprinos države treba da bude u dodatnom angažmanu inspektora, njihovoj edukaciji i opremi. Smatra da su gubici države zbog sive ekonomije u oblasti alkohola znatno veći nego što bi bila investicija u dodatne službenike u inspekcijama.\nPUNA SALA, REZERVISANA DO NOVE GODINE! Ortopedija prepuna ljudi, Tviteraši zbijaju šale na SOPSTVENIM MUKAMA\nSVAKO ŽENSKO DETE KOJE SE RODI DANAS IMAĆE JEDNU POVLASTICU KOJA JE RETKOST: SPC slavi Savu Prepodobnog\n- Upravo hodogrami jesu jedan od načina kako stvari mogu da se rešavaju sistemski tako što će i svi nadležni organi, a sa druge strane privreda, zajedno raditi na smanjenju sive ekonomije i na stvaranju fer i konkurentnog tržišta - rekao je Malinović.\nZa rešavanje tog problema, navodi Malinović, potreban je zajednički radi, ali i ukazivanje na konkretne probleme koji se dešavaju u praksi i na one koji nepošteno obavljaju svoju delatnost. Kako je rekao, sami privrednici na terenu najbolje znaju ko su njihovi konkurenti koji se bave nelegalnom trgovinom, a hodogram je najbolji odgovor, jer daje jasne naznake kada, u kom periodu godine i koji inspekcijski organ treba da se angažuje kako bi se rešavao uzrok problema, a ne da se samo bavimo posledicama.\nPredsednik Grupacije proizvođača jakih alkoholnih pića u PKS Ivan Urošević upozorio da je registrovanih proizvođači rakije sve manje.\n"Rakija je naš nacionalni proizvod, jedan od retkih koji niko ne može da falsifikuje, pa čak ni Kinezi, s obzirom da se radi o proizvodu od voća sa našeg terena i ima svoje specifičnosti.", kaže Urošević. Broj registrovanih proizvođača rakije se stalno menja, a po poslednjoj evidenciji ima ih oko 500, dok ih je u 2009. bilo skoro 2.000, te da je nažalost broj onih koji se bave proizvodnjom rakije koje sistem ne vidi daleko veći.


Uhapšen inspektor Ministarstva zdravlja za droge zbog prodaje ulja kanabisa\nNaslovna Hronika Uhapšen inspektor Ministarstva zdravlja za droge zbog prodaje ulja kanabisa\nInspektor Ministarstva zdravlja za opojne droge, M.N. uhapšen je zbog sumnje da je prodavao ulje kanabisa, a Viši sud mu je večeras odredio pritvor do 30 dana.\nOn se sumnjiči za krivično delo proizvodnja i stavljanje u promet opojnih droga.\nPortparolka Višeg suda Bojana Stanković precizirala je da je sudija za prethodni postupak doneo rešenje o pritvoru zbog postojanja okolnosti koje ukazuju da će u kratkom vremenskom periodu ponoviti krivično delo. Ona je dodala da protiv rešenja o pritvoru osumnjičeni može podneti žalbu u roku od tri dana od prijema rešenja.\nMediji su ranije danas preneli da je M.N. uhapšen na svom radnom mestu, a da se sumnja da je ulje kanabisa prodavao za 400 evra po pakovanju od 10 mililitara.\nPrethodni tekstI „džabe“ je puno za pozorišnu kulturu školaraca\nSledeći tekstKada je pravoslavni, a kad katolički Uskrs?


ONLAJN PRIJAVA ZA VRTIĆE Za 24 sata roditelji poslali 2.300 zahteva\nZa samo 24 sata od kako je usluga onlajn prijave mališana u beogradske vrtiće počela sa radom, na Nacionalni portal eUprava pristiglo je više od 2.300 zahteva.\nDušan Stojanović direktor Direkcije za elektronsku upravu\nSloženi sistem prijave koji ukršta podatke iz nekoliko različitih baza državnih institucija i pored velikog broja prijava, funkcioniše bez problema, saopštili su iz Direkcije za elektronsku upravu a direktor čiji je direktor, Dušan Stojanović, istakao da ova usluga omogućava elektronsku prijavu, ali ne i rešavanje daljih koraka koji podrazumevaju zasedanje komisije koju ima svaka predškolska ustanova i koja odlučuje o tome koje dete će biti upisano u vrtić.\nBurno prvog dana upisa: ČETVORO dece na JEDNO mesto u VRTIĆU\nInteresovanje roditelja za obdaništa i ove godine je izuzetno veliko, neke predškolske ustanove popunjene za samo 24 sata.\nStojanović je apelovao na građane da pri prijavljivanju pažljivo popune sva polja, a posebno polje za matične brojeve, jer su se tu dešavale najčešće greške uočene u ova dva dana.\n- Iako njih nije mnogo, poželjno je da pre same prijave roditelji još jednom provere podatke i uvere se da nisu napravili grešku - rekao je Stojanović i dodao da je tokom jučerašnjeg i današnjeg dana Direkciju kontaktiralo i nekoliko roditelja koji su prilikom online upisa otkrili da ih poslodavac nije prijavio na Biro.\nPrijavljivanje iz fotelje: Upis u vrtić sa 8 klikova\nMuke roditelja, višesatno čekanje na šalterima i skupljanje gomile dokumenata, po svemu sudeći, zauvek odlaze u istoriju.\nZahvaljujući Online upisu dece u vrtiće, građani Beograda od juče, umesto u redovima i pred šalterima, svoju decu mogu da upišu u predškolske ustanove i putem interneta, odnosno portala eUprava (www.euprava.gov.rs).\nDokumenta koja su do sada bila potrebna za prijavu zamenio jedan obrazac, a ceo proces je u potpunosti besplatan i odvija se u dva jednostavna koraka – popunjavanje i slanje prijave.\nObrazac za upis deteta u predškolsku ustanovu na teritoriji Beograda moći će da se preda i lično u predškolskoj ustanovi, ali bez potrebe da se uz njega prilažu druga dokumenta. Dalji tok prijave teći će uobičajenim putem a ovde pročitajte kako je protekao prvi dan upisa u prestoničke vrtiće.\nUPIS DETETA U VRTIĆ IZ FOTELJE Roditelji za prva dva dana poslali 2.000 PRIJAVA\nUPIS U VRTIĆE Za nedelju dana već stiglo 8.500 PRIJAVA\nU VRTIĆE IDE 71% MALIH BEOGRAĐANA Gak: Cilj je da upišemo svako dete čiji roditelji to žele


Amerika izdvaja 50 miliona dolara za Ukrajinu - 14.04.2016, Sputnik Srbija\nPomoćnik američkog ministra odbrane Majkl Karpenter izjavio je tokom susreta sa zamenikom ministra unutrašnjih poslova Ukrajine Sergejom Jarovojem da će SAD... 14.04.2016, Sputnik Srbija\npolitika, vesti, ukrajina, džozef bajden, vojska i naoružanje\n11:33 14.04.2016 (Osveženo: 01:43 26.08.2021)\n© Sputnik / Nikolay Lazarenko / Uđi u foto-galerijuZastave Ukrajine i SAD-a\nPomoćnik američkog ministra odbrane Majkl Karpenter izjavio je tokom susreta sa zamenikom ministra unutrašnjih poslova Ukrajine Sergejom Jarovojem da će SAD izdvojiti oko 50 miliona dolara za podršku Nacionalnoj gardi i Državnoj graničnoj službi Ukrajine.\n„Ova sredstva biće dodeljena za kupovinu opreme i reformisanje sistema uprave“, navedeno je u saopštenju Ministarstva inostranih poslova Ukrajine.\nJarovoj je zahvalio Karpenteru za podršku Ukrajini kako u političko-diplomatskim odnosima tako i u sferi odbrane. Karpenter je naveo da će Amerika i nadalje pomagati Ukrajini.\nPočetkom aprila potpredsednik SAD Džozef Bajden je najavio da će Kijevu biti dodeljeno 335 miliona dolara. Pretpostavlja se da će novac biti namenjen za kupovinu naoružanja i opreme, kao i za obuku ukrajinskih vojnika.\nSAD su spremne i da daju Ukrajini kreditne garancije od milijardu dolara. Barak Obama je obećao da će ovaj proces pokrenuti čim bude imenovana nova vlada.


Jovanović: Do kraja godine oporavak tržišta rada u Srbiji — Викиновости\nBEOGRAD, 18. jula 2010. (Beta) - Direktor Nacionalne službe za zapošljavanje (NSZ) Dejan Jovanović ocenio je da do kraja 2010. godine očekuje blago poboljšanje stanja na tržištu rada i smanjenje broja nezaposlenih.\n"Očekujem su da će kroz sprovođenje mera aktivne politike zapošljavanja, poboljšanje ekonomske situacije i kroz povećanje investicije lagano dolaziti do poboljšanja stanja na tržištu rada do kraja 2010. godine", rekao je Jovanović agenciji Beta.\nJovanović je rekao da su iako su već uočljivi pozitivni makroekonomski pokazatelji, kao što je rast BDP, pomak u oblasti zapošljavanja malo kasni.\n"Mi nismo u toj meri osetili problem rasta nezaposlenosti kao druga države, koje su imale jače efekte krize, ali je taj problem bio prisutan i u Srbiji", rekao je Jovanović i dodao da će prvi cilj u narednom periodu će biti kreiranje novih radnih mesta.\nJovanović je naveo da se trenutno na evidenciji NSZ nalazi oko 746.000 nezaposlenih i dodao da je za tri meseca broj nezaposlenih smanjen za 30.000.\n„Jovanović: Do kraja godine oporavak tržišta rada u Srbiji” Новинска агенција Бета, 18. јул 2010. (српски)\nПреузето из „https://sr.wikinews.org/w/index.php?title=Jovanović:_Do_kraja_godine_oporavak_tržišta_rada_u_Srbiji&oldid=2086163”


Pasarela, jedan od prestižnih projekata za grad Beograd - Gradjevinarstvo.rs\nPasarela, jedan od prestižnih projekata za grad Beograd\n23.02.2018. | Gradjevinarstvo.rs\nKompanije Konstruktor i Bauwesen su zaključile ugovor o izradi i montaži pešačke pasarele kojom je planirano da se poveže Savski kej (rečno pristanište) i Veliki stepenički prilaz koji vodi u sam centar Beograda i glavne pešačke zone.\nPotpisani ugovor, po sistemu „ključ u ruke“ definiše sve aspekte proizvodnje i montaže čelične konstrukcije pasarele, od nabavke materijala, radioničke izrade, antikorozivne zaštite, transporta i montaže na vrlo složenoj lokaciji centra Beograda.\nProjekat izgradnje pasarele predstavlja jedan od prestižnih projekata za Beograd, posebno što će pasarela biti najbolje veza između pristaništa na Savskom keju i samog centra Grada za mnogobrojne strane turiste koji u Beograd dođu rečnim putem.\nRenomirana građevinska kompanija Konstruktor iz Beograda izražava veliko zadovoljstvo što radi na ovom projektu koji je u interesu svih građana i turista u Beogradu.


NBA: Nikola Jokić ponovo briljirao, pa se povredio - Meridianbet Vesti\nKošarkaNBA Author:\tBudimir Svilar - 27/01/2017\nNBA: Nikola Jokić ponovo briljirao, pa se povredio\nFantastični Nikola Jokić je još jednom pokazao da ima potencijal da u ne tako dalekoj budućnosti postane prava NBA zvezda, a njegov Denver odvede do nove, dvadesete pobede ove sezone!\nNavijači Grumenja su već počeli da sanjaju plej-of snove, nadajući se da bi njihovi ljubimci mogli da se nađu u doigravanju prvi put posle četiri godine, pa ih je povreda zbog koje je Jokić iznešen sa terena na nepuna dva minuta pre kraja utakmice sa Feniksom, prilično uznemirila.\nSrpski košarkaš je posle lakšeg sudara sa jednim protivničkim igračem ostao na parketu, da bi se ustanovilo da se radi o povredi kuka. Tačno stanje će se znati tek kada se obave detaljnija ispitivanja, odnosno posle pregleda magnetnom rezonancom.\nDenver se posle šeste pobede u poslednjih osam utakmica, nalazi na osmom mestu Zapadne konferencije sa učinkom od 20 pobeda i 25 poraza. Neki NBA analitičari šanse ove ekipe da se nađe u post sezoni procenjuju na 50-50, ali isključivo sa Jokićem kao članom prve petorke.\nU Denveru su prilično iznenađeni time što njihov centar nije izabran da igra na Ol Star utakmici i mada ne sumnjaju da je to već sledeće sezone neizbežno, ostaje nejasno kako se nije našlo mesta za igrača koji je na svojoj poziciji pokazao više od nekih drugih (DeMarkus Kazins, DeAndre Džordan), bar u prethodnih 25 utakmica.\nTrener Denvera, Majkl Meloun, čak iznosi svoje mišljenje da je Nikola Jokić u tom periodu bio najbolji visoki igrač u ligi. Samo da podsetimo da njegovi proseci u poslednjih deset utakmica iznose 24.9 koševa, 11.4 skoka i 4.9 asistencije!\nDenver nije lako pobedio Feniks, naprotiv, utakmica je prelomljena tek na kraju treće četvrtine a Jokić je opet imao “bezobrazno“ dobre cifre: 29 poena, 14 skokova i osam asistencija! Pored njega odličan je bio Galinari sa 25 ubačenih koševa, a pobeda je ostvarena bez Emanuela Mudiaja, koji je propustio i treći meč za redom zbog povrede leđa.\nGrumenja i sledeću utakmicu igraju protiv Feniksa, ovoga puta u gostima, a do tada će se znati i kakva je priroda Jokićeve povrede, mada je verovatno da će ga Meloun poštedeti i u slučaju da se ispostavi da nije ništa ozbiljnije u pitanju.\n22.1.2017. NBA: Nema izgovora, Nikola Jokić i Denver planiraju u plej-of\nTags:Danilo Galinari, Denver, Grumenja, košarkaš, Majkl Meloun, NBA, Nikola Jokić, Ol-star, plej-of\nAjzea Ostin: Povratak „Otpisanog“\nMilano i Real daju fiks dana, igraj na poene i nema promašaja


Prvo mesto za slavski kolač niškoj školi\nPočetak/Društvo/Prvo mesto za slavski kolač niškoj školi\nNiške Vesti 6. novembra 2018.\nU izuzetno jakoj konkurenciji učenici, na Tradicionalnoj manifestaciji “Dani hleba i sira” koja se održava u Pirotu, učenici Prehrambeno-hemijske škole iz Niša postigli su zapažene rezultate.\nPetar Stanković, učenik odeljenja 3-6 osvojio je 1. mesto u kategoriji izrade slavskog kolača. Takođe Prehrambeno hemijska škola je osvojila 1. mesto u izložbi slavskih kolača, umetnički oblikovanog testa i tradicionalnih pekarskih proizvoda.\n“Izuzetan doprinos u pripremi i realizaciji takmičenja dale su Suzana Dašić i Nevenka Nikolić, nastavnici – mentori. Pomenuti predmetni nastavnici su još jednom dokazali da se u ovoj obrazovnoj ustanovi ne uči samo za školu nego za život, kao i da su spremnost i ljubav prema profesiji dragoceni ključ uspeha”, kaže profesorka Nina Živadinović koja je u ime škole zadužena za odnose sa javnošću.\nOna napominje da su učenici Prehrambeno – hemijske škole veoma vešti u izradi slavkih kolača i umetnički oblikovanog testa i da su se već dokazali na brojnim manifestacijama i takmičenjima.\n“Svakako najveći uspeh je i osvajanje 1. mesta na Republičkom takmičenju održanom ove godine u konkurenciji učenika iz cele Srbije”, dodaje ona. “Osvojena mesta su u isto vreme zlatni putokaz u daljem obrazovanju i radu takmičara, kojima će stečena znanja i veštine obezbediti sigurnu egzistenciju i ostvarenje životnih snova”.\nManifestaciju “Dani hleba i sira” organizovala je Mlekarska škola sa domom učenika ,, Dr Obren Pejić“ iz Pirota, a takmičenje je održano 1.novembra. Manifestacija je okupila veliki broj srednjih stručnih škola koje su nastupale po kategorijama.\nDani hleba i sira Nevenka Nikolić prehrambeno hemijska škola slavski kolač\nTradicija na Vašoj trpezi – Slavski kolači pekare Mićko\nU Nišu se održava prvi Međunarodni festival mladih pekara\nNajlepša učionica u Srbiji nalazi se u niškoj školi


Srbija pokazala „crvenu liniju“ — najgori scenario može da pokrene samo Amerika (video) - Sputnjik Srbija\n07:05 07.12.2018 (osveženo 07:06 07.12.2018) Preuzmite kraći link\n„Srbija bi trebalo da preduzme diplomatsku ofanzivu u kojoj će pokušati da objasni čelnicima zemalja koje su priznale nezavisnost Kosova da je u njihovom interesu da zaštite međunarodno pravo“, rekao je Kajtez.\n„Predsednik Tramp je pre svega biznismen, pa to daje nadu da ne želi da gradi imidž ratnika i da neće pokretati ratove. Njega jako pritiskaju jastrebovi, ali je Americi potrebna Srbija i BiH, Kosovo već imaju i nije im najuputnije da ponove grešku iz 1999. godine“, ocenjuje naš sagovornik.\n„Ne verujem u regionalni pakt protiv Srbije, ali verujem u ozbiljan pritisak Vašingtona na svoje saveznike da na različite načine pritiskaju našu zemlju. Više se 1999. godina neće ponoviti, nema otvorenog sukoba NATO-a i Srbije, da se ljudi ne plaše, ali treba da strahujemo od regionalnih sukoba. Na njih mi ne možemo da utičemo i za njih treba da se pripremamo, da nas ne zateknu nespremne“, rekao je Petronijević.\n„Snage Albanaca mogu da budu prethodnica, a treba razmišljati o tome da li će se i u kojoj meri uključiti NATO ili policijske snage na Kosovu. Crvena linija koja je rečena svima u svetu jeste da Srbija mora da spreči pokušaj etničkog čišćenja Srba na Kosovu“, precizirao je Kajtez.\n„Smatram da Priština nema snage da krene i da pokušava da izbegne direktnu konfrontaciju, ali da sve vreme prave pravnu obilaznicu za legitiman izlazak na granicu i zaposedanje određenih tačaka kao što je jezero Gazivode“, zaključuje Petronijević.


Situacija u Siriji zahteva stalne kontakte sa Iranom i Turskom - 11.01.2018, Sputnik Srbija\nKontakti Rusije, Irana i Turske neophodni su za sprovođenje sporazuma o zonama deeskalacije u Siriji i političkog rešenja u toj zemlji, nastaviće se bliski... 11.01.2018, Sputnik Srbija\nrusija, vesti, svet, turska, iran, sirija, dmitrij peskov\n© Maksim Blinov / Uđi u foto-galerijuDoček Nove godine u Moskvi\n„Proces realizacije sporazuma o zonama deeskalacije i početak procesa političkog rešavanja, a naročito pripreme nacionalnog kongresa u Sočiju, zahtevaju stalne kontakte na različitim nivoima — na ekspertskom, visokom i drugom. Ovi kontakti se sprovode i, naravno, takav bliski dijalog će se nastaviti“, rekao je Peskov komentarišući informacije o pozivu ambasadora Irana i Rusije u Turskoj.\nList „Dejli sabah“ je, pozivajući se na Ministarstvo spoljnih poslova Turske 9. januara, javio da je Ministarstvo pozvalo ambasadore Rusije i Irana. U saopštenju se navodi da je cilj Ministarstva spoljnih poslova Turske bio da izrazi protest nakon saopštenja o da je sirijska vojska narušila granicu zone deeskalacije u Idlibu. List dodaje da će Turska tražiti od diplomata da pozovu sirijske vlasti da prekinu narušavanje granica. Turski ministar spoljnih poslova Mevlut Čavušoglu ranije je izjavio da vladine snage, pod izgovorom borbe protiv terorista, napadaju umerenu opoziciju u provinciji Idlib.\nU Siriji postoje četiri zone deeskalacije: jedna u Idlibu, u koju spada i deo provincije Hama, druga je severno od Homsa, treća na području Istočne Gute u predgrađu Damaska i četvrta u provinciji Dera na granici sa Jordanom.


Bosch KIR51AF30 frižider cena, cene Srbija, prodaja Beograd Novi Sad Niš\nBosch KIR51AF30 frižider cene\nBosch KIR 51AF30 Ugradni, Energetski razred A++, Kapacitet frižidera 247 l... specifikacija\ncena od 66.790,00 do 69.990,00 din | prodavnica (6)\nEPonuda nije internet prodavnica već Vam omogućava da brzo i lako nađete Bosch KIR51AF30 frižider po najjeftinijoj ceni. Naš cilj je da kupci budu što bolje informisani o ponudi Bosch frižider KIR51AF30 na tržištu Srbije. Vrlo lako nalazite željeni proizvod za kategoriju Frižideri cene, ne morate da lutate od sajta do sajta za Bosch Frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch KIR51AF30 frižider sa PRODAVCEM. EPonuda ne može da garantuje potpunu tačnost specifikacije i slika za Bosch KIR51AF30 frižider. Pre kupovine, podatke za Bosch frižider KIR51AF30 proverite na sajtu PROIZVOĐAČA.


USKORO PREMIJERA DOMAĆEG FILMA "SKOK" O NATAŠI KOVAČEVIĆ Prolog\nU toku proleća na velikom platnu domaćih bioskopa naći se dugoiščekivani dokumentrani film "Skok" o Nataši Kovačević, u režiji Ivice Vidanovića i scenariste Aleksandra Miletića. Jedna od najtalentovanijih mladih košarkašica Evrope Nataša Kovačević doživela je 7. septembra 2013. tešku saobraćajnu nesreću u kojoj je izgubila nogu. Iako se činilo da se završila karijera jedne uspešne sportiskinje, ova mlada žena iznenadila je kompletnu javnost kada se samo dve godine nakon nesreće vratila na teren i postala inspiracija mnogima. Svojim vedrim pristupom životu izazvala je divljenje svih.\n"Skok" je priča o zadivljujućem životnom „comebacku” košarkašice Nataše Kovačević, ali i njenoj misiji da kod drugih ljudi sličnih sudbina, probudi borbeni duh i motivaciju kako bi se prebrodile naizgled nepremostive prepreke. Ovaj film je omaž njenoj borbi i svima onima koji su joj pomogli da u 19. godini ostane uspravna posle gubitka noge i da napravi podvig kakav nije zabeležen u istoriji sporta. Natašin povratak na košarkaški teren bio je jedan od najvećih sportskih „comeback-ova” koji su ušli u anale i postali inspiracija fanova širom planete.\nUčesnici filma "Skok" su i svi oni koji su se našli u Natašinom najbližem okruženju u dramatičnim trenucima njenog života, od neposrednih svedoka nesreće do doktora, prijatelja i porodice koji su bili uz nju tokom cele njene borbe.\nVeliku ulogu u njenom oporavku imao je Košarkaški savez Francuske i njen predsednik Žan Pjer Sjutat (Jean-Pierre Siutat) koji je rekao "Ovoj devojci moramo da pomognemo"!\nFilm je snimljen u produkciji Cinnesport, a producenti filma su Aleksandar Miletić, Nevena Savić i Ivica Vidanović.\nGlumac Alan Arkin pretrpeo moždani udar\nSokurov i Faust\nI rediteljska stolica nove verzije „The Twilight Zone“ ide...


Aktivan mjesec za Energis - energis.ba\nAktivan mjesec za Energis\n06/12/2011 Uncategorized @bs\nNakon cjenovnih šokova koje smo doživjeli sa početkom sezone grijanja, kao i sa najavama za nova poskupljenja, energetska efikasnost postaje jedna od oblasti u kojoj se bilježi značajan porast interesovanja.\nNajbolji primjer za to su uspješno održani Dani znanja o energetskoj efikasnosti koji su održani 10. i 11. novembra u Livnu u organizaciji USAID EEE projekta. Energis je na Danima znanja prezentovao novi koncept promocije energetske efikasnosti, o čemu ćemo govoriti i u narednom periodu.\nEnergisov koncept promocije energetske efikasnosti se zasniva na interaktivnom i personalizovanom pristupu mjerama energetske efikasnosti, što bi omogučilo pojedincima da tačno izaberu koje od mjera energetske efikasnosti trebaju da implementiraju i na koji način bi profitirali od njih.\nEnergis.ba portal je dobitnik Webaward.me nagrade za najbolji zeleni web u 2011. godini. WebAward.Me je nacionalni izbor najboljih web stranica u BiH koji se ove godine održava po treći put.\nEnergis sa ostalim dobitnicima prisustvovao ceremoniji dodjele nagrada koja je održana 21. novembra u Kamernom teatru u Sarajevu. Ova nagrada je podstrek Energis.ba timu da i dalje radi na razvoju portala, sa ciljem olakšavanja pristupa informacijama o energetskoj efikasnosti, obnovljivoj energiji i očuvanju okoliša u Bosni i Hercegovini.\nDvije aktivnosti pred kraj mjeseca su bile usmjerene ka osnažavanju nevladinih organizacija, ali i države BiH u ovoj oblasti. Prva aktivnost je konferencija “žSEE Sustainable Energy Regional Networking” koja je uvezala sve značajnije nevladine\norganizacije iz sektora radi rasprave o potencijalima za energetsku efikasnosti i obnovljive izvore energije u raznim oblastima sa naglaskom na transport. Konferencija je održana u Banja Luci 25. i 26. novembra u organizaciji Centra za životnu sredinu, Zelene akcije i Fronta 21/42.\nDruga aktivnost je okrugli sto na temu pristupa Bosne i Hercegovine Intelligent Energy Europe (IEE). Intelligent Energy\nEurope je ključna evropska inicijativa u oblasti energetske efikasnosti i obnovljivih izvora energije koja je zadužena za nadzor i kofinansiranje projekata koji pomažu postizanju 20-20-20 cilja Evropske unije. Veliki broj projekata iz oblasti energetske efikasnosti i obnovljivih izvora energije u BiH se ne provode jer nedostaju sredstva za njihovo finansiranje.\nInteligentna energijia za Europu\nčlanstvom BiH u programu Intelligent Energy Europe (IEE) otvara se mogućnost pristupa finansijskim sredstvima za provođenje ovih projekata. Posebna potreba za finansiranjem projekata proizilazi i iz činjenice da je jedan broj opština (13)\nu BiH potpisnik Sporazuma gradonačelnika evropskih gradova (Covenant of Mayors). Kao rezultat pristupa ovom Sporazumu, opštine su pripremile Akcione planove za održivu energiju (SEAP) te preuzele obavezu o unapređenju energetske efikasnosti za najmanje 20%, povećanju upotrebe obnovljivih izvora energije na 20%, i smanjenju emisija gasova staklene bašte za 20% do 2020 godine. članstvo BiH u IEE programu bi pomoglo da se dođe do potrebnih sredstava za finansiranje projekata iz definisanih strateških dokumenata kakvi su i opštinski Akcioni planovi za održivu energiju.\nSve aktivnosti u novembru mjesecu pokazuju da je puno veći broj raznih institucija počelo da zauzima sve aktivniji pristup energetskoj efikasnosti. Aktivnosti možda nisu vezane za samu implementaciju, međutim one su neophodne kao temelj stvarnoj implementaciji mjera energetske efikasnosti. Napokon se usaglašavaju stavovi o energetskoj efikasnosti i formira se front organizacija, institucija i pojedinaca koji će u narednom periodu raditi intenzivno na implementaciji mjera energetske efikasnosti i obnovljivih izvora energije u Bosni i Hercegovini.


Jusko: Most Ljubovija – Bratunac do septembra 2017. - Moja Hercegovina\nPočetna / Jusko: Most Ljubovija – Bratunac do septembra 2017.\nJusko: Most Ljubovija – Bratunac do septembra 2017.\n27. Septembra 2016. 14:24\nResorni ministri Srbije i Bosne i Hercegovine Zorana Mihajlović i Ismir Jusko nakon sastanka u Beogradu izjavili su kako je realno da most preko rijeke Drine Ljubovija – Bratunac, koji povezuje teritorije dvije zemlje, bude završen do septembra 2017. godine, kako je i planirano.\nDvije zemlje bi u međuvremenu trebale definisati i potpisati i bilateralni sporazum koji će omogućiti da se sljedeće godine raspišu tenderi za izgradnju graničnih prelaza.\nPrema riječima srbijanske ministarke građevinarstva, saobraćaja i infrastrukture Zorane Mihajlović, projekat izgradnje mosta Ljubovija – Bratunac je važan i za BiH i za Srbiju.\n„Razgovarali smo danas o nekom dinamičkom planu kako ćemo sporazume koji moraju da se potpišu između dvije države realizovati što prije kako bismo praktično imali granični prelaz sljedeće godine završen“, rekla je Mihajlović.\nOna je dodala da su danas razgovarali o temama koje se tiču života građana i jedne i druge države, kao što su održavanje mostova, željeznički saobraćaj, iskustva u ovim oblastima, o izgradnji koridora i svemu u čemu Srbija i BiH mogu u oblasti transporta da sarađuju.\n„Iskreno se nadam da više nikada neće doći do nemanja komunikacije, koja jeste bila do našeg telefonskog razgovora, nakon naše posjete mostu Ljubovija – Bratunac. Takođe, dogovorili smo se da sljedeći obilazak mosta bude zajedno i sa ministrima iz Republike Srpske i da budno motrimo nad ovim projektom koji nam je vrlo značajan“, kazala je Mihajović.\nMinistar saobraćaja i komunikacija BiH Ismir Jusko je rekao da je sastanak sa Mihajlović bio najkonstruktivniji razgovor koji je imao u svom mandatu i da su se za 40 minuta dotakli velikog broja tema sa fokusom na most Ljubovija – Bratunac te da će on već u srijedu na sjednici informisati Savjet ministara BiH o zaključcima sa ovog sastanka.\n„Moja malenkost i Ministarstvo ubuduće će uraditi sve da apsolutno ne kasnimo niti za jednim rokom, ne samo po pitanju ovog projekta već i svih ostalih projekata koje imamo sa Republikom Srbijom. Nakon ovog sastanka ja sam apsolutno uvjeren da mi u narednom periodu nećemo imati nijedne neriješene tačke ili problema koji nećemo riješiti za kratko vrijeme“, rekao je Jusko.\nNa pitanje kako je došlo do problema koje su danas morali da riješe, a koji se tiče mosta Ljubovija – Bratunac, Mihajlović je kazala: „Mi na ovom mostu radimo od prošle godine, praktično već dvije godine u pripremi tehničke dokumentacije. Imali jesmo problem i to nije tajna, pričali smo danas o tome i rekla bih da je u prethodnom sazivu bilo nerazumijevanja, pošto postoje određene obaveze BiH u potpisivanju sporazuma, da bismo uopšte mogli da pričamo i gradimo i da raspisujemo javne pozive za izgradnju graničnih prelaza. Drago mi je da smo ovaj posao sada riješili i da smo te nesporazume sada riješili.“\nKako je navela, rješavanje ovog problema u dinamičkom smislu znači da će sljedeće godine usvajanjem budžeta u BiH biti izdvojen novac za sve ono što je potrebno za sprovođenje ovog sporazuma te da se sljedeće godine može očekivati raspisivanje javnih poziva za izgradnju graničnih prelaza.\n„Za Ministarstvo komunikacija i saobraćaja BiH je veoma bitno da ima, ne dobre nego odlične odnose sa svojim susjedima i upravo sastanak koji smo imali danas samo potvrđuje da ćemo i u budućnosti dobro sarađivati. Apsolutno nema razloga da mi neke stvari protokolarno ne možemo zaobići i telefonskim razgovorima riješiti veliki broj problema. Odgovorno tvrdim da ćete u budućnosti o našem radu moći da čujete samo za rješenja, a ne probleme“, rekao je Jusko koji je naglasio kako je u budžetu BiH već planirano šest miliona KM za izgradnju graničnih prelaza.\nOznakeBiH bratunac ismir jusko ljubovija most srbija zorana mihajlović


Avio-linija Beograd-Priština otvara nove koridore | Evropa | DW | 21.01.2020\nAvio-linija Beograd-Priština otvara nove koridore\nEsat Beriša prilikom potpisivanja dokumenta u ambasadi SAD u Berlinu\nDW: Gospodine Beriša, šta je tačno potpisano u ponedeljak u Berlinu?\nEset Beriša: Reč je pismu o namerama kojim je nemačka kompanija „Lufthanza“ izrazila interesovanje za otvaranje avio-linije Priština-Beograd. U ime institucija Kosova obećali smo da ćemo to podržati, u smislu pribavljanja dozvola i različitih odobrenja za otvaranje te avio-linije. To se radi u okviru procesa normalizacije vazdušnog prostora Kosova koji kontroliše NATO, odnosno u okviru normalizacije kompletnog vazdušnog prostora na Zapadnog Balkana, uključujući i Kosovo.\nOvo je inicijativa ambasadora Ričarda Grenela da se ljudi i roba transportuju i vazdušnim putem. Trenutno dve države povezuju kopnene rute, ali vazdušni put ne postoji, jer on ne funkcioniše od 1999. Ovo je i korak ka normalizaciji odnosa dveju država.\nŠta bi sada trebalo da usledi?\nTo će zavisiti od sporazuma koji će kosovske vlasti sklopiti sa NATO u okviru normalizacije kosovskog vazdušnog prostora. Prema Vojno-tehničkom sporazumu iz 1999. godine, odgovornost za vazdušni prostor Kosova preuzeo je NATO, odnosno Kfor. Kosovske vlasti blisko sarađuju sa zvaničnicima Kfora u smislu koordinacije i odobravanja letova koji se odvijaju u vazdušnom prostoru Kosova.\nU okviru normalizacije vazdušnog prostora Kosova, nadležnosti će biti prenete lokalnim vlastima, odnosno Upravi za civilno vazduhoplovstvo i Agenciji za kontrolu leta Republike Kosovo.\nDa li su možda i neke druge kompanije osim „Lufthanze“, odnosno njene ćerke-firme „Jurovingsa“ zainteresovane za letove na liniji Beograd-Priština?\nNemamo takve informacije, ali očekujem da će biti i drugih ponuda, odnosno da će se i druge aviokompanije uključiti. I Kosovo i Srbija su potpisnice Sporazuma o zajedničkom evropskom vazdušnom prostoru koji omogućava avio-prevoz u svim zemljama Evropske unije, kao i zemljama-partnerima, odnosno zemljama Zapadnog Balkana. Tržište za vazdušni saobraćaj je dakle slobodno, nije ograničeno, ali je potrebno da države daju odobrenje aviokompaniji za saobraćaj u njenom vazdušnom prostoru. Dozvola za let može se izdati samo nakon što se prihvati proces normalizacije kosovskog vazdušnog prostora koji sada kontroliše NATO.\nKada se može očekivati da će se taj sporazum iz Berlina sprovesti?\nU stalnom smo kontaktu s predstavnicima NATO u vezi s tim procesom. Imali smo sastanke i prošle godine, a uskoro ćemo organizovati i sastanak stručnjaka koji će odrediti vazdušne koridore potrebne za saobraćaj prema susednim državama. Nakon dogovora, biće određene koordinate za koridore koje će služiti i za tu dogovorenu avio-liniju.\nKakvu korist ima Kosovo od toga?\nRepublika Kosovo ima korist od delimične normalizacije kosovskog vazdušnog prostora zbog otvaranja vazdušnih koridora ka susednim državama. Koridori koji prolaze kroz vazdušni prostor Kosova sada idu samo preko Severne Makedonije. Ovaj korak omogućava otvaranje i drugih koridora, prema drugim državama, poput Srbije, Crne Gore i Albanije.\nDa li će kosovski Albanci imati pravo da, prilikom presedanja u Beogradu borave u tranzitnom delu aerodroma?\nDa, mehanizmi koji se koriste za protok ljudi i robe koji su dogovoreni u okviru dijaloga između Kosova i Srbije 2013. primenjivaće se i za vazdušni saobraćaj.\nAmerički ambasador je ocenio da je potpisivanje ovog dokumenta „istorijski“ čin. Da li i vi to tako vidite?\nVerujem da jeste, zato što se time ruši blokada vazdušnog prostora Republike Kosovo koja postoji od 1999. godine. To je veoma pozitivan korak u cilju potpune normalizacije vazdušnog prostora kroz otvaranje novih koridora ka drugim zemljama.\nEset Beriša je generalni direktor Kosovske uprave civilnog vazduhoplovstva; u Berlinu je u ponedeljak (20.1.) potpisao zajedničku izjavu sa Lufthanzom o otvaranju avio-linije Priština-Beograd.\nKljučne reči Lufthanza, Jurovings, Beograd, Priština, Srbija, Kosovo\nTrajni link https://p.dw.com/p/3WYbD\nTarja Formisto: Problem nestalih ne sme biti politizovan 07.08.2020\nTraganje za nestalima na Kosovu je mukotrpan posao. On ne može da funkcioniše bez saradnje Beograda i Prištine, ocenjuje za DW Tarja Formisto zamenica direktora Kosovskog instituta za forenzičku medicinu.\nMekalister: Pozicije Beograda i Prištine "još veoma udaljene" 16.07.2020


Milena Mišković, Autor portala Beleške\nBeleške > Articles by: Milena Mišković\nAutor: Milena Mišković\nŠta je rektorat i kako funkcioniše\nSigurno ste više puta čuli termine poput rektorat, rektor, prorektor, student prorektor. Saznajte šta oni znače i čime se bave ove funkcije.\nPogledajte kako izgleda posao saradnika u ljudskim resursima. Posao HR saradnika opisuje Jelena Pačov - Saradnik u ljudskim resursima u bolnici MediGroup.\nStudentske menze u Beogradu – ishrana, cene i pravila\nNeočekivane posledice koje loša oralna higijena može imati po celokupno zdravlje Zašto je kulinarska škola dobar izbor za edukaciju Šta su to pasivne kuće i koje benefite donose?


DERVO SEJDIĆ – ISKRENA PORUKA EU – Jedinstvena Bosna i Hercegovina\nObjavljeno\t 13. Januara 2022. od strane\thaler / Nema komentara na DERVO SEJDIĆ – ISKRENA PORUKA EU\nDervo Sejdić, predsjednik Udruženja Kali Sara – Romski informativni centar i jedan od apalanata još uvijek neprovedene presude pred Evropskim sudom za ljudska prava, obratio se Evropskom parlamentu.\n“Poštovana gospodo pozivam vas da svoju zabrinutost koja traje od Dejtona 26 godina, zamijenite sa konkretnim akcijama i zaustavite sve ratno huškačke retorike i etno nacionalističke podjele dok nije kasno, dok Bosna i Hercegovine nije ponovo postala logor smrti jer ste vi neodlučni. Romska zajednica kao i veliki broj građana Bosne i Hercegovine nikada nisu živjeli u većoj bijedi i siromaštvu, a sve zahvaljujući blokadama i nacionalističkoj retorici. Naša djeca i mi sami naučili smo prolaziti kroz glad i bijedu, siromaštvo i isključenost, ali nećemo više dopustiti da zbog ličnih i političkih interesa sutra ginemo i umiremo jer se vi ne možete dogovoriti”, kazao je on.\n“Poštovana gospodo evropski i svjetski zvaničnici, poštovana gospodo bh. političari niko od vas neće biti u mogućnosti zaustaviti građane Bosne i Hercegovine na granicama Evropske unije pa makar ih ogradili bodljikavom žicom ili betonskim zidovima, jer više nećemo čekati da se smilujete i spašavate nas iz logora smrti. Mi u Bosni i Hercegovini do sada nismo dobili vaš konkretan stav u pogledu rješavanja političke, ekonomsko socijalne i institucionalne krize blokada rada institucija Bosne i Hercegovine. Stiče se dojam da u okviru EU parlamenta imate jedan stav, a vaši izaslanici kad posjete Bosnu i Hercegovinu ne zastupaju te stavove ovisno iz koje političke opcije dolaze. Građani Bosne i Hercegovine imaju osjećaj da kod vas ili nema jasne politike prema BiH ili imate dvostruke standarde”, kazao je on.


IZDAJA: Srbija menja status Srpsko-ruskog humanitarnog centra u Nišu, napravljen prvi korak ka ukidanju - Naša Borba\nIZDAJA: Srbija menja status Srpsko-ruskog humanitarnog centra u Nišu, napravljen prvi korak ka ukidanju\nSrbija planira da u narednom periodu promeni status Srpsko-ruskog humanitarnog centra (SRHC) u Nišu, što bi bio prvi korak ka ukidanju organizacije koja je od svog osnivanja predmet sporenja i kontroverzi, saznaje Demostat.\nOva odluka, koju bi formalno trebalo da donese nova vlada nakon formiranja, dolazi nakon sve glasnijih zahteva da se Srbija, zbog ruske invazije na Ukrajinu, uskladi sa evropskom spoljnom politikom, uvede sankcije Rusiji, ali i prekine saradnju s Rusima u humanitarnom centru na jugu Srbije.\nIz Vlade Srbije koja je u tehničkom mandatu nije stigla bilo kakva zvanična informacija o SRHC. Demostat nije dobio odgovor na pitanje kakvi su planovi u vezi sa radom Centra, šta bi podrazumevala promena statusa, da li je planirano njegovo ukidanje i da li će Vlada Srbije odgovoriti na zahteve da rad Centra bude transparentniji. Na naša pitanja nije odgovorilo ni Ministarstvo unutrašnjih poslova, kao ni nadležni u SRHC.\nSRHC, koji je osnovan 2012. godine s ciljem da pomaže u slučaju elementarnih nepogoda i vanrednih situacija, od početka prate kontroverze, kao i optužbe, mahom sa zapada, da je reč o prikrivenom ruskom obaveštajnom centru i pokušaju da se u Srbiji uspostavi ruska vojna baza. Uporedo sa tim, javljaju se i zahtevi da SRHC bude ukinut, koji su zbog rata u Ukrajini ponovo intenzivirani. Poslednje poruke stigle su iz Evropskog parlamenta (EP) i to u predlogu rezolucije o Srbiji, u kojoj se od naše zemlje traži da prekine „svaku vojnu saradnju s Rusijom, poput regionalnog humanitarnog centra u Nišu“. Slični zahtevi dolaze i iz srpske opozicije, ali i pojedinaca u vladajućoj koaliciji.\nZatvaranje SRHC nije obuhvaćeno sankcijama EU prema Rusiji\nEvropski zvaničnici već mesecima upozoravaju Beograd da Srbija, kao zemlja kandidat, treba da prati spoljnu politiku EU i uvede sankcije Rusiji zbog rata u Ukrajini. Igor Novaković, direktor istraživanja Centra za međunarodne i bezbednosne poslove (ISAC fond), kaže za Demostat da zatvaranje SRHC nije obuhvaćeno paketima sankcija EU prema Rusiji, jer nijedna zemlja članica nema na svojoj teritoriji instituciju sličnu Centru u Nišu.\n„Takav zahtev, poslednično, u kontekstu odluka evropskih institucija i ne postoji, iako su se pozivi čuli od pojedinaca u EP“, kaže Novaković. Ali, kako dodaje, zatvaranje ili promena statusa Centra bio bi gest dobre volje prema EU, odnosno zapadu.\nNovaković kaže i da opcija ukidanja SRHC deluje izgledno jer objekat godinama nije funkcionisao onako kako je najavljeno. Ocenjuje i da javnost ima malo informacija o radu Centra, kao i da su reakcije na vanredne dogadjaje u Srbiji često izostajale ili kasnile.\nUkidanje centra najmanja cena koju Srbija može da plati\nVojni analitičar Aleksandar Radić ističe da je u trenutnim međunarodnim okolnostima ukidanje Centra najmanja cena koju Vlada Srbije može da plati da bi pokazala spremnost za saradnju sa zapadom. Ocenjuje da je SRHC do sada postojao samo forme radi i da Vlada Srbije nije smela da ga zatvori jer bi to bila provokacija Rusije, ali da nije mogla ni da ga pusti da zaživi jer bi time naljutila zapadne partnere.\n„Centar je sve vreme bio u senci tih previranja izmedju Rusije i zapada. Tu i tamo je bilo obuka za vatrogasce, ali, ironično, avioni ruskog Ministarstva za vanredne situacije obavili su više letova za gašenje požara pre formiranja Centra nego nakon što je formiran“, podseća Radić u izjavi za Demostat.\nOn odbacuje spekulacije da je Centar nekakva vojna baza Rusije, navodeći da je vojska formalna organizacija koja zahteva jedinice, koje bi se „neizostavno videle“. S druge strane, komentarišući spekulacije da se radi o ruskom obaveštajnom centru, Radić navodi da bi to u teoriji bilo moguće, ali da se takve tvrdnje ne mogu iznositi paušalno i bez dokaza.\nPrema njegovim rečima, zatvaranje SRHC bio bi realan scenario, pre svega jer Centar godinama nije u punoj meri u funkciji i ne ispunjava osnovni zadatak zbog kojeg je nastao. Kako objašnjava, prvobitna ideja ruskog ministarstva je bila da Rusija ima bazu pogodnu za vazduhoplove za protivpožarna dejstva u ovom delu Evrope, a potom je odlučeno da to bude centar koji će pomagati Srbiji i regionu u raznim humanitarnim aktivnostima i u pružanju pomoći civilima.\n„Međutim, procena je da bezbednosni i politički problem koji je nastao sa Evropskom unijom i zapadom prevazilazi direktnu korist od aktivnosti Centra i saradnje sa Rusijom u tom kontekstu“, kaže Radić.\nŠpijunsko-propagandni centar za vođenje hibridnog rata\nJedan od retkih funkcionera vladajuće koalicije koji javno traži zatvaranje Centra je Dragan Šormaz (SNS), koji za Demostat navodi da do sada nije dobio odgovor izvršnih vlasti na njegove pozive da se to učini. Šormaz ocenjuje da je SRHC zapravo ruski špijunsko-propagandni centar za vodjenje hibridnog rata u Srbiji, a svoj stav opravdava i tvrdnjom da SRHC ne obavlja humanitarne delatnosti i da se ne angažuje u vanrednim situacijama u Srbiji.\n„U Srbiji smo i ovog vikenda imali poplave, šta su radili, gde su da pomognu? Čak i ako su pomagali posle poplava 2014. godine, kada se ta pomoć uporedi sa onom koju smo dobili od EU i SAD, to je mizerno“, rekao je Šormaz, koji inače veruje da Srbija mora da uvede sankcije Rusiji i u potpunosti uskadi spoljnu politiku sa politikom EU.\nŠormaz smatra da humanitarni centar u Nišu treba da nastavi da radi, ali da ga razvija Srbija, uz pomoć zapadnih partnera koji su već pomagali.\n„To je jedna odluka vlade, oni se pakuju i odlaze kući, gde im je i mesto“, zaključuje Šormaz.\nRad Centra netransparentan\nSRHC je početkom godine dobio još jednu parcelu na korišćenje od grada Niša, na kojoj će, prema najavama iz Centra, biti postavljeni najsavremeniji trenažeri koji će biti dopremljeni iz Rusije. Parcela se nalazi pored samog objekta, koji je inače smešten blizu aerodroma „Konstantin Veliki“. Najavljeno širenje Centra poklapa se sa sa nedavnom izjavom ministra za civilnu zaštitu Rusije da će ta zemlja nastaviti da razvija objekat u Nišu. Iako smo predstavnike SRHC pitali šta to zapravo znači i na koji način će se Centar razvijati, kao i da li imaju informaciju da Vlada Srbije planira promenu statusa, odgovore nismo dobili. Nema ni odgovora na pitanja koje aktivnosti je centar obavljao ove godine i kako komentarišu spekulacije da njihov rad nije transparentan i da služe kao obaveštajna, pa čak i vojna baza Rusije.\nNi ministar unutrašnjih poslova Aleksandar Vulin nije za Demostat odgovorio kakvi su planovi države za SRHC, ali je u aprilu, povodom desetogodišnjice postojanja centra, poručio da je osoblje SRHC pomoglo našoj zemlji tokom poplava, migrantske krize i pandemije korona virusa, kao i da je Centar opravdao svrhu svog postojanja, iako su mnogi pokušavali da ga zloupotrebe u političkoj borbi protiv Rusije i Srbije.\nSpecijalan status i diplomatski imunitet?\nCentar u Nišu od 2014. čeka diplomatski status, a upravo je taj zahtev ruske strane doveo do tenzija i diplomatskih prepucavanja Rusije i SAD o pravoj nameni SRHC i podgrejao spekulacije da se zaposleni bave „špijunskim poslovima“. Naime, visoki zvaničnik Stejt departmenta zadužen za Evropu i Evroaziju Brajan Hojt Ji je 2017. godine izrazio zabrinutost da bi centar mogao da postane „špijunski“ i da bi Srbija, ukoliko dodeli diplomatski status, mogla da izgubi kontrolu nad jednim delom svoje teritorije. Rusija je tada odgovorila da su optužbe apsurdne i u skladu sa američkom hladnoratovskom tradicijom. Pa ipak, SRHC do danas nije dobio specijalan status i imunitet za svoje predstavnike, zbog, kako su ranije srpski zvaničnici govorili, snažnih pritisaka sa zapada. Nije do kraja jasno šta bi diplomatski status podrazumevao, ali su mediji spekulisali da bi se odnosio na imunitet od krivičnih dela za osoblje centra, ali i na tranzit robe, koja bi bez kontrole prolazila kroz Srbiju.\nSporazum o SRHC se automatski produžava na pet godina\nSrpsko-ruski humanitarni centar (SRHC) je formiran u aprilu 2012. godine na osnovu Sporazuma između vlada Srbije i Rusije, koji su u Nišu potpisali tadašnji ministar unutrašnjih poslova Ivica Dačić i ministar za vanredne situacije Rusije Sergej Šojgu, a koji je potom ratifikovan u parlamentu. Prema odredbama, sporazum se automatski produžava za po pet godina, ukoliko jedna strana, odnosno Vlada Rusije ili Srbije, ne obavesti drugu o svojoj nameri da ga raskine, i to najmanje šest meseci pre isteka važećeg roka. Ukoliko su odredbe sporazuma poštovane, on je automatski produžen na još pet godina u aprilu 2022. Za sada nije zvanično poznato da li je Vlada Srbije obavestila ruske partnere o nameri da taj sporazum raskine i tako promeni status ili ukine Srpsko-ruski humanitarni centar u Nišu.\nPrethodni tekstMERKELOVA SUMNJA: Putin čekao moj odlazak da napadne Ukrajinu\nSledeći tekstGORAN VESIĆ: Nakon intervjua Hrkalović, tužilaštvo da sasluša Nebojšu Stefanovića


Litvanski šampion igra fantastično, iznad svih očekivanja, i sa učinkom 10-5 deli treće mesto na tabeli sa Panatinaikosom.\n- Dolazi nam Žalgiris, sjajna ekipa, pokazali su dosta ove sezone i jedno su od najprijatnijih iznenađenja u Evroligi. Igraju čvrstu, pametnu i brzu košarku, i biće izuzetno teško protiv njih, što smo videli i u prvom našem duelu u Kaunasu. Svakako da ćemo šansu tražiti kroz našu igru i probati da dođemo do pobede uz pomoć publike i naše pune hale - rekao je Lazić.\nBranko Lazić na treningu pred meč sa Žalgirisom\nŽalgiris se nalazi u seriji od pet uzastopnih pobeda, čemu je veliki doprinos dao i naš plejmejker Vasilije Micić.\n- Pratio sam njegove igre ove sezone, zaista se dobro snašao u Žalgirisu. Koristi svaki minut, odlično igra, u dobroj je formi, ali videćemo koliko ćemo mu to sve dozvoliti ovde.\nLazić je svestan da će mnogo zavisiti od Zvezdine odbrane, jer su najjače oružje Žalgirisa igrači na spoljnim pozicijama poput sjajnog Kevina Pangosa, pomenutog Micića i NBA pojačanja Bena Udriha, koji ima dva šampionska prstena.\n- Imaju dosta dobrih igrača na spoljnim pozicijama, tako da će pobednika odlučiti bolja odbrana. Daćemo sve od sebe, pre svega timski, a naravno i pojedinačno da izvršimo sve zadatke trenera Dušana Alimpijevića, i da zabeležimo još jedan trijumf.\nŽalgiris je ekipa koja nikako ne odgovara crveno-belima, u poslednjih pet mečeva samo jednom su slavili i to u Kaunasu prošle sezone.\n- Pokušaćemo sve što možemo da u petak popravimo taj negativan učinak na domaćem terenu. Bez obzira da li smo favoriti ili ne, uvek idemo da pobedimo, to smo pokazali kako prethodnih sezona, tako i ove protiv Makabija, Efesa ili Barselone kod kuće, odnosno Reala i Valensije u gostima.


Vozače danas očekuju promenljivi uslovi vožnje, uglavnom slični prethodnom periodu, sa povremeno mokrim kolovozima zbog kiše u nižim do slabog snega u višim, planinskim predelima, saopštio je Auto-moto savez Srbije (AMSS).\nVozače danas na putevima u Srbiji očekuju dobri vremenski uslovi za vožnju, ali zbog građevinske sezone koja je u jeku Auto-moto savez Srbije (AMSS) savetuje da se informišu o svim izmenama saobraćaja. Na naplatnim rampama nema zadržavanja.\nSaobraćaj usporen zbog oštećenja posle nevremena\nSaobraćaj u Srbiji usporen je na pojedinim pravcima jer još ima manjih nanosa zemlje i mulja, a prisutna su i oštećenja posle nevremena, saopštio je jutros Auto-moto savez Srbije (AMSS).\nAMSS: Duge kolone i zadržavanja na granicama pred početak vikenda\nVozače u Srbiji, zbog velikog broja turista, tokom popodneva očekuju duge kolone i zadržavanja na graničnim prelazima i glavnim putnim pravcima u zemlji, saopštio je Auto-moto savez Srbije.\nZadržavanje na naplatnoj stanici Stara Pazova do sat vremena, a u Nišu do 15 minuta\nTrenutno zadržavajne na naplatnoj stanici Stara Pazova je do 60 minuta, dok je na naplatnoj stanici Niš zadržavanje 15 minuta, saopštilo je Javno preduzeće Putevi Srbije.\nSaobraćaj u Srbiji odvija se uz smanjenu vidljivost zbog jutarnje magle i sumaglice koje na pojedinim deonicama usporavaju vožnju, dok će posle podne i uveče saobraćaj biti pojačanog intenziteta zbog kraja vikenda, saopštio je jutros...


Sud: Pitanje ratnih dnevnica rešeno - Penzin\nPovodom protesta pojedinih ratnih veterana koji su nezadovoljni pravnim stavom Vrhovnog kasacionog suda, da oni nisu diskriminaisani odlukama sudova kojima im je odbijeno pravo na ratne dnevnice, v.d. predsednika VKS-a Dragomir Milojević rekao da je tim stavom razrešeno pitanje različitog postupanja određenih sudova.\n“VKS je doneo pravni stav, koji nije obavezujuć, ali imajući u vidu različite odluke koje su bile u sudovima, ovim stavom je to rašćišćeno i više ne bi trebalo da bude različitih odluka nižih sudova”, rekao je Milojević.\nRatni veterani iz sedam opština 2008. su dobili ratne dnevnice, dok ostali nisu, nakon čega su usledile tužbe o diskiriminaciji. Milojević je tim povodom ukazao da je potrebno praviti razliku između utvrđivanja diskrimacije i naknade štete.\n“Ovde nije problem u utvrđivanju diskriminacije nego u naknadi štete i VKS je u tom smislu zauzeo stav, a pojedini ratni veterani nisu njime zadovoljni i traže promenu tog stava. Koliko je meni poznato, pravo na naknadu štete je zastarelo, a diskriminacija se utvrđuje kada je bila”, naveo je on.\nTags:Dragomir MilojevićRatne dnevniceveteraniVrhovni kasacioni sud


Proteste poljoprivrednika odgađamo za narednih deset dana\nNaslovnica Društvo Proteste poljoprivrednika odgađamo za narednih deset dana\nPredsjednik Udruženja poljoprivrednika Federacije Bosne i Hercegovine Nedžad Bićo kazao je za Fenu da se planirani protesti odgađaju za narednih deset dana, jer postoje određene informacije da će Dom naroda sazvati sjednicu i usvojiti budžet FBiH za 2019. godinu.\nUdruženje je prethodno dalo rok federalnim vlastima da do 31. januara usvoje budžet Federacije BiH upozorivši da će u suprotnom izaći na ulice i blokirati centrale političkih stranaka te zgradu Ureda visokog predstavnika međunarodne zajednice (OHR) u BiH.\nBićo je naglasio da su na radnom sastanku Udruženja koji je održan danas raspravljali i o izradi programa poticaja za 2019. godinu, ali da to nema svrhe, jer je poljoprivreda ‘blokirana’ sve dok ne bude usvojen budžet.\nIstakao je da je četvrti kvartal ostao neisplaćen te da bi prema zakonu trebao biti isplaćen u martu, najkasnije u aprilu. Ali ako budžet ne bude usvojen, Bićo ističe da neće niti nikakvih isplata.\n– Ukoliko budžet ne bude usvojen, radikalnijim načinima ćemo tražiti prava za poljoprivrednike, kao što je blokada ulice ispred OHR-a – zaključio je Bićo.\nPrethodni članakOd novca koji su šverceri „obrnuli“ lani, moglo se sagraditi 80 vrtića u cijeloj zemlji\nSljedeći članakUhapšene četiri osobe zbog moguće umiješanosti u ubistvo u Bugojna


Strujni udar na privredu Srpske | Novosti.RS\nponedeljak, 26. 08. 2019. u 06:45\nPovećanje cena ugrožava privrednike - Foto D. Pozderović\nPRIVREDNICI u Republici Srpskoj veoma su nezadovoljni zbog najavljenja poskupljenja struje. Posebno su razočarani jer je odluka donesena bez ikakvih razgovora i pregovora sa "Elektroprivredom RS". Ova, kako je nazivaju već sada u Srpskoj veoma loša odluka, nije smela biti usvojena bez razgovora sa privrednicima i da sve bude gore, kako kažu privrednici iz RS, za "Novosti", oni su pre desetak dana samo na adrese dobili ugovore iz "Elektroprivrede RS", odnosno Direkcije za snabdevanje električnom energijom.\nU ugovorima koji su, kako kažu privrednici, veoma loše sklopljeni jasno stoji da stupaju na snagu od 1. septembra i da se povećava cena struje za obe tarife. Viša tarifa se povećava za pet odsto, a niža za čak 40 odsto !\nNa terenu ovo znači ukupno milione maraka povećanja troškova za privrednike u RS i veliki udar za njihovo poslovanje.\nKako bi se pokušala rešiti novonastala situacija i razjasniti otkuda sada odjednom odluka o poskupljenju struje, Privredna komora RS organizovaće u utorak sastanak sa privrednicima, premijerom RS Radovanom Viškovićem, resornim ministrom i direktorom "Elektroprivrede RS".\n- Organizovali smo sastanak jer su nam se javljali brojni privrednici iz Srpske i najveći potrošači električne energije kada je u pitanju privreda RS. Izrazito su nezadovoljni ugovorima koje su dobili iz EPRS, jer su definisane veće cene električne energije. Privrednici su dovedeni pred svršen čin, kaže, za "Novosti", Vladimir Blagojević, portparol Privredne komore RS.\nInače procena iz Privredne komore RS je da će povećanje cene industrijske struje biti udar na 200 kupaca, za čije potrebe će cena električne energije biti povećana u proseku za 22 odsto.\nPrivrednici u Srpskoj sada plaćaju višu tarifu 0,0916 KM. Novim Ugovorom, koji predlaže ERS, cena za isporučenu aktivnu električnu energiju za višu tarifu iznosiće 0,0957 KM po kWh bez PDV, što znači da poskupljuje za 0,0041 KM, što je oko pet odsto.\nPročitajte još: RS: Kilovati i dalje po starom!\nMeđutim, cena niže tarife poskupljuje za čak 40 odsto ili 0,018, sa sadašnjih 0,0458 KM, na 0,0638 KM/kWh, bez PDV.\n"Elektroprivreda RS" je saopštila i da zadržava pravo na promenu cene struje u skladu sa tržišnim uslovima, ali i da ako potrošač-firma promeni snabdevača, plati penale.\n- POSTOJI deo kompanija čije će poslovanje povećavanjem ovih cena biti ugroženo, s obzirom na to da imamo nekoliko kompanija koje imaju velike troškove. Ono što je takođe problem jesu neke stavke iz ugovora, a jedna od tih je i da u slučaju da promenimo snabdevača, treba da retroaktivno platimo za svu električnu energiju devet odsto - kaže Saša Trivić, iz Unije udruženja poslodavaca RS.\nMoraju se isplacivat penzije


MINISTAR VUJOVIĆ: Dižemo privredu na noge za dva meseca\nMINISTAR VUJOVIĆ: Dižemo privredu na noge za dva meseca\nVlada je odredila rok od dva meseca da se, nakon smirivanja situacije, uspostavi nivo proizvodnje i izvoza neophodan da se ostvare planovi bitni za zemlju.\n„Privreda se i pre ovoga nalazila u teškoj situaciji. Kolege iz međunarodnih organizacija, koji će da nam pomognu, kažu da kod rekonstrukcija i popravki ispoštujemo evropske standarde, tako da ne radimo dva puta. Ovo je prilika da to uradimo na dobar način“, rekao je Vujović.\nOn je sinoć novinarima ispred jednog od centara za privremeni prihvat majki i dece u Sremskoj Mitrovici. naglasilo da je neophodno da prilikom rekonstrukcije mostova, puteva i ostalih infrastrukturnih objekata, uz pomoć domaćih i međunarodnih organizacija i kredita, primenimo evropske standarde, što Srbiji daje šansu da ubrzano ide na put evropskih integracija.\nPrema njegovim rečima, do sada je više od 130 privrednih subjekata dalo pomoć, ali to nije kraj, jer će brojne porodice biti izmeštene iz svojih domova i posle prolaska ovog poplavnog talasa i njima će biti potrebna pomoć narednih dana dok se situacija ne vrati u normalu.\n„Mi se trudimo da gledamo unapred i da pripremimo neophodne korake kad se voda povuče, kad se situacija normalizuje, da se stanovi i kuće vrate svojoj primarnoj upotrebi, kako bi mogla da se nastavi proizvodnja“, rekao je Vujović.


Tanjug 16. decembra 2020. 16:19\nBEOGRAD – Gradski sekretarijat za inspekcijske poslove poziva građanku Mariniku Tepić da do petka dostavi tom sekretarijatu zvanične prijave za sve slučajeve koje je danas pominjala na pres konferenciji, izjavila je sekretarka tog sekretarijata Sonja Božović Podunavac.\nNju je na današnjoj konferenciji za štampu direktno, uz sekretara za poslove ozakonjenja Nemanju Stajića i njegovog brata Novaka, Tepić optužila da čine lanac koji omogućava nelegalnu gradnju u Beogradu.\n„Žao nam je što Tepić nije iskoristila svoje zakonsko pravo da podnese prijave ovom Sekretarijatu. Prijavu nije morala da podnese pod svojom imenom. Mogla je to da učini i anonimno“, navela je Podunavac u izjavi dostavljenoj Tanjugu.\nOna je ocenila današnje izlaganje Tepić kao „konfuzno“, dodajući da nisu mogli da utvrde nijednu adresu, kao ni jedan dokaz za teške optužbe koje je iznela.\nZato Podunavac poziva tepić da podnese prijave sa konkretnim dokazima.\n„Gradski sekretarijat za inspekcijske poslove postupiće po ovim prijavama u najkraćem roku i kao i uvek obavestiti javnost o merama koje su preduzeli“, navela je Podunavac.\nOna je rekla i da pozivaju Tepić da sarađuje sa gradom Beogradom i da pokuša, kako kaže, da svaku svoju dilemu reši u komunikaciji sa drzavom,.\n„Iznošenje paušalnih optužbi podriva poverenje građana u inspekciju, što nije dobro za državu“, poručila je Podunavac..\nOrkestar Muzikon približava klasičnu muziku mladima (VIDEO)


Direktor: Luka Novi Sad nije na prodaju | Autonomija\nDirektor: Luka Novi Sad nije na prodaju\nDinkić je i ovde pobrkao pojmove, kaže direktor Luke\nDirektor Luke Novi Sad Milenko Milivojević izjavio je danas da ta luka nije na prodaju i ocenio da je ministar finansija Mlađan Dinkić „pobrkao pojmove“ kada je rekao da bi tu luku trebalo da preuzme kompanija „Al dahra“ iz Ujedinjenih Arapskih Emirata.\nMilivojević je za novosadski Radio 021 rekao da tu luku niko ne može da proda bilo kome bez saglasnosti grada i pokrajine, koji su suvlasnici ovog preduzeća.\n„Mogu se prodati luke koje su već privatizovane, ali, po zakonu, luke koje su u vlasništvu države vode se kao opšte dobro i kao takve ne mogu biti predmet prodaje. Ulazak privatnog kapitala moguć je jedino u vidu koncesije ili zajedničkog ulaganja po principu džoint venčr (joint venture)“, kazao je direktor Luke Novi Sad.\nDodao je da to preduzeće niko nije kontaktirao iz kompanije „Al dahra“ i naveo da je stav gradskih i pokrajinskih vlasti uvek do sada bio da luka nije na prodaju, jer dobro posluje.\n„Van pameti je da se takva firma ad hok preda u ruke stranim investitorima samo zato što država ne zna kako da popuni rupe u svom budžetu“, poručio je Milivojević.\nNaveo je da će Luka Novi Sad ove godine oboriti rekord i preći milion tona, u odnosu na prošlogodišnjih 620.000 tona.\n„Ne vidim razloga zbog čega bismo preduzeće takvog potencijala davali drugima“, kazao je Milivojević.\nZa Luku Novi Sad interesovanje je iskazala i jedna azerbejdžanska državna kompanija, čiji su predstavnici prošlog leta održali sastanak sa ministrom za infrastrukturu Milutinom Mrkonjićem, ali do realizacije posla nije došlo.\nDinkić je juče izjavio da će kompanija „Al Dahra“ preuzeti Luku Novi Sad „koja bi tako postala logistički centar za izvoz poljoprivrednih proizvoda iz Srbije kako u Emirate, tako i na ostala evropska tržišta“.\n„Vlada Srbije bi prodala ovu državnu luku, ali samo pod uslovom da oni dovoljno investiraju u nju“, rekao je Dinkić.


ANGELA MERKEL NA MINHENSKOJ KONFERENCIJI O BEZBEDNOSTI APELOVALA: "Svetski poredak se raspada, moramo se boriti za Evropu" | Ekspres.net\nANGELA MERKEL NA MINHENSKOJ KONFERENCIJI O BEZBEDNOSTI APELOVALA: "Svetski poredak se raspada, moramo se boriti za Evropu"\nR.E./Beta/Hina/Jutarnji list, Foto:AP\nIzvor: AP / Michael Sohn\nNemačka kancelarka Angela Merkel upozorila je da se multilateralni svetski poredak raspada, ali da to ne znači da ga treba uništiti.\nKako prenosi Hina, ona je kritikovala izolacionističku i nacionalističku politiku američkog predsednika Donalda Trampa.\n"Moramo se boriti za Evropu, moramo se boriti za multilateralizam, protiv onih koji misle da sve mogu sami", rekla je Merkelova na konferenciji o bezbednosti u Minhenu.\nRetko je u istoriji bilo toliko mnogo neslaganja između SAD i Nemačke: trenutno se spore oko Irana, odbrambenog proračuna i gasovoda Severni tok koji bi trebalo da dovede ruski gas u Nemačku.\nBerlin je zabrinut za multilateralnu saradnju nakon povlačenja SAD pod predsednikom Donaldom Trampom iz nekoliko međunarodnih ugovora, uključujući Pariški klimatski sporazum i iranski nuklearni sporazum, oba potpisana 2015.\n"Ko će pokupiti komadiće raspadajućeg svetskog poretka? Mi. Svi mi, zajedno", poručila je Merkelova u govoru koji je izazvao snažan aplauz učesnika konferencije.\nNjin dugoočekivani nastup može se smatrati odgovorom na Trampovu politiku "Amerika na prvom mestu".\nKritikujući američku trgovinsku politiku, rekla je da je "šokirana" izjavama američkih zvaničnika da su nemački automobili pretnja nacionalnoj bezbednosti SAD.\n"Jesu li nemački automobili, uključujući one koji se proizvode u SAD-u, pretnja? Šokirani smo", rekla je Merkelova pred okupljenim političarima i diplomatima, uključujući i Trampovu kćerku Ivanku Tramp.\nOdbacila je kritike da će Severni tok učiniti Nemačku zavisnom o ruskom gasu i postavila pitanje isplativosti američkog LNG-a koji SAD želi prodavati evropskim saveznicima.\n"Ruski gas smo uvozili u vreme Hladnog rata, a SAD svoj ukapljeni gas proizvodi zadnjih nekoliko godina. Je li taj gas isplativ?, upitala je Merkelova.\nMerkelova je rekla da je ukidanje Sporazuma o nuklearnim snagama srednjeg dometa (INF) loša stvar, ali i primer kako o evropskoj bezbednosti odlučuju druge zemlje.\nMerkel je odala priznanje premijerima Grčke i Severne Makedonije, Aleksisu Ciprasu i Zoranu Zaevu, na hrabrosti da postignu dogovor i prevaziđu višedecenijski spor i tako omoguće ulazak Severne Makedonije u NATO.\nevropa angela merkel apel raspad minhen osuda Minhenska konferencija o bezbednosti Svetski poredak izloacionizam


Ne može Kurti da uzme zakon u svoje ruke | Mondo Portal\n2. decembar, 23:52\nNe može Kurti da uzme zakon u svoje ruke 0 Podeli Podeli na facebook Podeli na twitter Podeli na viber Pošalji na mail\n17.01.2012. / 08:28 12:52\nNe može Kurti da uzme zakon u svoje ruke\nZamenik pomoćnika američke državne sekretarke Hilari Klinton, Filip Riker ocenio je u Prištini da ni jedna partija nema pravo da uzme zakon u svoje ruke. Riker dolazi i u Beograd, prenosi FoNet.\nKomentarišući proteste pokreta Samoopredeljenje Aljbina Kurtija prošle subote na prelazima prema centralnoj Srbiji, on je u interviju za RTK ocenio da je to bio neopravdani način izražavanja mišljenja, sa ciljem ometanja slobode kretanja i slobodne trgovine.\nZamoljen da prokomentariše najave da će Samoopredelenje 22. januara ponovo organizovati proteste, visoki američki zvaničnik je kazao da očekuje da se odgovorni politički lideri odgovorno ponašaju.\n"Samoopredeljenje je protiv razgovora između Srbije i Kosova. Svi imaju pravo da izražavaju svoje mišljenje, da budu kritični, ali mi živimo u 21. veku i pregovori su značajni. SAD podržavaju ovaj proces", kazao je Riker.\nGovoreći o severu Kosova, on je rekao da ne može biti promene granica, podele niti razmene teritorija u ovom regionu. "Srbi na jugu Kosova su integrisani i građani su slobodnog i demokratskog Kosova. I Srbi sa severa Kosova će se integrisati u kosovsko društvo", kazao je Riker.\nOn je rekao da u ime SAD poručuje građanima Kosova da "rade na izgradnji države Kosova i njenom integrisanju u evroatlanske strukture".\nRiker se u Prištini susreo se s premijerom Kosova Hašimom Tačijem i zamenicom premijera i šeficom delegacije Kosova u razgovorima sa Srbijom Editom Tahiri.\nRiker, koji od 12. do 26.januara boravi na diplomatskoj turneji po regionu, doputovaće i u Srbiju, posle boravka u Makedoniji, u koju će otići iz Prištine, gde se sada nalazi, proističe iz saopštenja ambasade SAD u Beogradu.\nPrema saopštenju, Rikerova turneja odvija se sledećim redosledom: "Turska, Kosovo, Makedonija, Srbija i Austrija".\nOn će razgovarati sa vladinim zvaničnicima i liderima zajednica o većem broju regionalnih i bilateralnih pitanja.\nUpravo gledate "KAD STIGNE VAKCINA PRIMIĆU JE PRVI S VOJNICIMA": Uskoro će da dođe, ali ovima to neće valjati 36 Info video Pre 27 min Predsednik Srbije Aleksandar Vučić izjavio je večeras da će prvi primiti vakcinu protiv korone kada stigne u Srbiju.\nUpravo gledate NEDELJA ĆE BITI NAJTEŽI DAN: imaćemo verovatno i više od 3.000 novih slučajeva korone 45 Info video Pre 36 min Predsednik Aleksandar Vučić obišao radove na izgradnji nove kovid bolnice i otkrio poražavajuće podatke o broju...


J.Joksimović:EU put Srbije-put do više posla i više šansi - Studio B\nJ.Joksimović:EU put Srbije-put do više posla i više šansi\nJ.Joksimović:EU put Srbije-put do više posla i više šansi Tanjug\nPolitikaPolitika Pocetna 13. 08. 2017. 18:54:21\nStrateški cilj Vlade Srbije, i unutrašnjepolitički u smislu razvoja, reformi i višeg standarda građana, ali i spoljnopolitički, jeste pristupni proces Srbije u EU, izjavila je danas ministarke za evropske integracije Jadranke Joksimović.\nOdgovarajući na pitanje Tanjuga kako vidi stav Demokratske stranke Srbije da u Srbiji treba otvoriti raspravu o EU, ministarka Joksimoć ističe da je debata o tome u Srbiji otvorena odavno, a za one koji ne poznaju političku teoriju i praksu, ili pokušavaju da zaobiđu činjenice, podseća da su izbori i izborni proces najširi prostor javne debate o svim ključnim pitanjima države i društva.\n„Na prošlogodišnjim parlamentarnim izborima, Srpska napredna stranka je sa jasnom platformom evropskog puta, uz očuvanje dobrih političkih i ekonomskih odnosa sa svim zemljama van EU, ubedljivo pobedila. To daje nedvosmislen legitimitet nastavku evropskih integracija Srbije i tako će biti dok ova Vlada bude imala odgovornost za vođenje države“, navela je Joksimovićeva.\n„Što se tiče pitanja KiM, ono jeste političko pitanje koje ne olakšava poziciju ni naše zemlje, ni našeg naroda na KiM, ali ne zbog “Brisela“, već zbog složenih međunarodnih odnosa i ukrštanja različitih interesa mnogo većih političkih aktera“, navela je ministarka.\n„Do tada, mi bi trebalo da koristimo prilike koje nam se ukazuju, da valorizujemo ugled koji je Srbija povratila u svetu, a koje ne žele da vide zatvoreni i lenji umovi, jer političko mešetarenje je lakše kad svuda vidite neprijatelje, a ne šanse. Ova Vlada vidi planove i šanse za razvoj, umesto sage o neprijateljima i izdajnicima“, rekla je ministarke za evropske integracije Jadranka Joksimović.


U SLUČAJU GARANCIJA ZA KAP: Država oštećena za više od 127 miliona eura – Portal Luca\nU SLUČAJU GARANCIJA ZA KAP: Država oštećena za više od 127 miliona eura\nSpecijalna tužiteljka Lidija Vučević / Foto: PR Centar\nSpecijalno državno tužilaštvo je u slučaju garancija za KAP,sprovelo izviđaj, tokom kojeg je prikupljena dokumentacija, tako da je nakon analiza pokrenut krivični postupak protiv 14 osoba zbog sumnje za zloupotrebu službenog položaja.\nTo je na pres konferenciji saopštila specijalna tužiteljka Lidija Vukčević.\nOna je saopštila da je u slučaju garancija KAP-u pričinjena šteta u iznosu od oko 127,4 miliona eura.\n“Postoji sumnja da je budžet kao direktna šteta nastupila danom isplate garancija iz sredstava države Crne Gore u cjelokupnom iznosu plaćenih garancija od 127.425.802 eura. Pored ovog postoji osnovana sumnja da je Crna Gora pretrpjela i dalje trpi štetu po osnovu kamata, troškova, provizija…”, saopštila je Vukčević na današnjoj konferenciji za novinare.\nKako se dodaje u prezentaciji, KAP je privatizovan u decembru 2005. godine. Kontrolni paket akcija kompanije kupila je kompanija Salomon Enterprises Limited, kasnije preimenovana u CEAC, koja je osnovana radi upravljanja imovinom EN plus grupe u istočnom regionu Evrope.\nUgovor o kupoprodaji akcija fondova u KAP-u zaključen je 27. jula 2005. godine.\nVlada je akcije prodala kompaniji Salomon Enterprises Limited, odnosno CEAC-u, i to ukupan kontrolni paket dionica KAP-a za 48,5 miliona EUR, pri čemu je kupac imao obavezu da investira 55 miliona EUR.\nCEAC je, kako se navodi, 2007. godine pokrenuo postupak protiv države Crne Gore, pred Arbitražom u Frankfurtu, sa odštetnim zahtjevima od oko 300 miliona EUR.\nIz SDT-a su saopštili da je Vlada 16. novembra 2009. potpisala ugovor o poravnanju sa Salomon Enterprises Limited, odnosno CEAC-u, kojim se obavezala da će pored ostalih državnih pomoći, koje se daju KAP-u, izdati i pet državnih garancija na kredite koje koristi ta kompanija u iznosu do 135 miliona EUR.\nPovezane teme:Lidija VukčevićMilivoje KatnićOdabranoSDT


Rea ubedljiv na Doningtonu, sada vodi u šampionatu - Moto Berza\nRea ubedljiv na Doningtonu, sada vodi u šampionatu\nAktuelni šampion, Džonatan Rea, uspeo je ovog vikenda ne samo da nadoknadi bodovni zaostatak za Alvarom Bautistom, već i da se "odlepi" u generalnom plasmanu.\nBritanac je na domaćem terenu na Donington Parku pobedio na sve tri trke, dok je Španac ima loš dan, a na trci 1 je čak ostao i bez poena, jer je nastup na njoj završio padom.\nOsim Ree, na podijum nakon trke 1 su se još našli Tom Sajks (BMW) i Leon Haslam (Kawasaki), dok su Britancu na podijumu trke 2 društvo pravili Toprak Razgatlioglu (Kawasaki) i Bautista.\nRea je bio ubedljiv i na "superpol" trci, koji su na drugom, odnosno trećem mestu završili Razgatlioglu i Haslam.\nNakon Doningtona, Rea ima 24 poena prednosti nad Bautistom.\nKompletne rezultate trke 1 možete vide ovde, "superpol" trke ovde, a trke 2 ovde. Za dodatne informacije posetite zvanični sajt WSBK šampionata.


Sportske.net - EL (kval.) - Uniks i Asvel za mesto u grupi "A"\nFinale Evroliginog kvalifikacionog turnira u belgijskom Ostendu daće nam odgovor na pitanje ko je poslednji učesnik elitnog takmičenja u sezonu 2014/2015 a za jedinu preostalu kartu boriće se Asvel i Uniks.\nKlub iz Liona savladao je Strazbur u prvom polufinalu, dok je Uniks iz Kazanja do finala stigao pobedom nad Hapoelom iz Jerusalima rezultatom 82:71 (16:16, 19:25, 23:13, 24:17).\nD'or Fišer i Kurtis Džerels bili su najefikasniji u pobedničkom sastavu sa 16, odnosno 15 postignutih poena, a dvocifren učinak imali su još Nikos Zizis (15 pts), Džejms Vajt (11 pts) i Kejt Lengford (10 pts).\nFinale kvalifikacionog turnira u Ostendu igra se u petak od 20 časova i 30 minuta a Asvel i Uniks bore se za mesto u grupi a u kojoj će u predstojećoj sezoni igrati još Real Madrid, Anadolu Efes, Žalgiris, Nižnji i Dinamo Sasari.\nEkipama koje su do sada eliminisane u kvalifikacijama ostaje šansa da se bore za plasman u narednu sezonu EL kroz Evrokup.


Afere /Užas u Srbiji: Porodilji ne daju njenu mrtvu bebu / Radio Sarajevo\nAfere / Užas u Srbiji: Porodilji ne daju njenu mrtvu bebu\n04. 01. 2020. u 19:25:00 Radiosarajevo.ba\nPorodilište u Petrovcu na Mlavi, u Srbiji, našlo se pod lupom policije i tužilaštva poslije prijave koju su podnijeli posljednjeg dana stare godine David Nedeljković iz sela Ranovac i Udruženje "Za istinu i pravdu o bebama".\n"Doveo sam suprugu u bolnicu 26. decembra zbog bolova, da se porodi. Bila je u četrdesetoj nedjelji trudnoće. Uradili su joj ultrazvuk i CTG, sve je bilo u redu. Uveče me je pozvala i rekla da beba nema otkucaje srca. Odjurio sam u bolnicu. Dežurno osoblje je ponavljalo da pitam šta se desilo ljekara koji ju je primio, a koji je odavno otišao kući", kaže David Nedejlković, prenose srbijanski mediji.\n"Džesika nam je rekla da joj je ljekar probušio vodenjak tek 28. decembra, a da je plodova voda bila bistra, a ne zelena kao kod mrtvog ploda", kaže Radiša Pavlović, predsjednik Udruženja "Za istinu i pravdu o bebama" i član Vladine Komisije za nestale bebe.\nNa Džesikinoj otpusnoj listi navodi se da je imala visokorizičnu trudnoću. Po riječima Pavlovića, ginekolog koji joj je vodio trudnoću ovu demantuje i spreman je da svjedoči.\nTagovi: Srbija afera porodilište bolnica Udruženje trudnica i mama porodilje\nSrbija / Ovako je Malčanski berberin isplanirao otmicu Monike


Đoković na udaru Amerikanaca i Engleza zbog "Adrija tura"\nĐoković na udaru Amerikanaca i Engleza zbog “Adrija tura”\nTenis Autor:Petar Milovanović13. Jun. 202009:0813 Komentara\nŠta god da uradi Novak Đoković će biti na udaru američke i britanske javnosti, njihovih novinara. Jedan šampion ne zaslužuje takav tretman.\nOvoga puta povod za “prljavu kampanju” i nove napade na prvog tenisera sveta bio je njegov turnir “Adrija tur” koji je u petak počeo u Beogradu na Dorćolu.\nPles u loži: Lola i Novak digli publiku na noge FOTO\nĐoković kroz noge, đus i kisela voda, publika u transu FOTO\nUmesto da napišu nešto pozitivno zbog svega što Đoković radi za promociju tenisa i što je okupio neke od najboljih tenisera današnjice, počev od Saše Zvereva, preko Bugarina Dimitrova, do Dominika Tima, Amerikanci i Englezi rešili su da ga “prozovu” i zamere mu zbog slika punih tribinama sportskog centra “Novak”.\nOčigledno im je zamestalo što pandemija koronavirusa nije potpuno prošla, te da u svetu i dalje postoje ogromna žarišta, pre svega u Americi, pa je to bio okidač na novi napad na Đokovića.\nTeniski novinar iz Sijetla Nik MekKarvel nije se libio da konstatuje da su slike iz Beograda šokantne.\n“Igrači prozivaju predložene bezbednosne mere na US Openu, poručuju da možda neće igrati… Ali su u redu s tim da igraju pred punim tribinama, ogromnim brojem klinaca na Dečjem danu, tu su zagrljalji, blistkost prilikom davanja intervjua, prave se selfiji. Zapravo, ne mogu da verujem ono što vidim”, napisao je na Tviteru pomenuti Nik.\nSa njegovim komentarom i time da je šokiran, u potpunosti se složio Stjuart Frejzer, novinar britanskog “Tajmsa”.\n“Da, ovo je snimak od danas, nije sa druge planete. Đoković javno kaže: ‘Imamo drugačije mere u Srbiji nego u Americi. Nije na meni da donosim odluke šta je dobro, a šta loše u zdravstvenom smislu. Pratimo ono što nam vlasti u Srbiji kažu'”, tvitovao je Frejzer.\nNekadašnji teniski novinar Rene Denfeld i njegov kolega Ben Rotenberg, konstatovali su u samom teniskom kompleksu ne postoji socijalna distanca, kao ni na pres konferenciji, dok se u drugim zemljama o tome strogo vodi računa.\nAdrija turAmerički novinarBritanski novinarNovak Đokovićsocijalna distancatenis